open-index/open-wikipedia-markdown huggingface dataset:
เดวิดโปรดักชัน

สตูดิโอแอนิเมชันญี่ปุ่น ก่อตั้งในเดือนกันยายน พ.ศ. 2550 โดยโคจิ คาจิตะและไทโตะ โอกิอูระ อดีตโปรดิวเซอร์ของสตูดิโอกอนโซะ เดวิดโปรดักชันมีสำนักงานใหญ่ในนครนิชิโตเกียว กรุงโตเกียว ผลงานจากสตูดิโอที่มีชื่อเสียง ได้แก่ *[[โจโจ้ ล่าข้ามศตวรรษ (ซีรีส์อนิเมะโทรทัศน์)|โจโจ้ ล่าข้ามศตวรรษ]]*, *[[เซลล์ขยันพันธุ์เดือด]]*, *[[กัปตันซึบาสะ]]* (ดัดแปลง พ.ศ. 2561), *[[หน่วยผจญคนไฟลุก]]* และ  *[[ลามู ทรามวัยจากต่างดาว (ซีรีส์อนิเมะโทรทัศน์ พ.ศ. 2565)|ลามู ทรามวัยจากต่างดาว]]* (ดัดแปลง พ.ศ. 2565)

## การก่อตั้ง

บริษัทก่อตั้งขึ้นโดยโคจิ คาจิตะ อดีตประธานและโปรดิวเซอร์ของบริษัทกอนโซะ  และไทโตะ โอคิอุระ โปรดิวเซอร์ผู้ช่วย ในเดือนกันยายน พ.ศ. 2550 หลังจากออกจากบริษัทกอนโซะ งานแรกของของบริษัทคือการรับจ้างทำแอนิเมชัน แต่ในปี ค.ศ. 2552 เดวิด โปรดักชั่นได้สร้างแอนิเมชันเต็มรูปแบบของตนเองเป็นเรื่องแรกคือเรื่อง *[[Ristorante Paradiso]]*

ฟูจิเทเลวิชันได้รับสตูดิโอเป็นบริษัทลูกในวันที่ 1 สิงหาคม พ.ศ. 2557 

ชื่อของบริษัทมีที่มาจากเรื่องราวของดาวิดและโกลิอัทในคัมภีร์ไบเบิล เพื่อแสดงออกถึง "[การสร้างสรรค์]แอนิเมชันที่ดีพร้อมการเล่าเรื่องและตัวละครที่ยอดเยี่ยม" แม้จะเป็นสตูโอที่เล็กกว่าสตูดิโอที่มีชื่อเสียงอื่น ๆ  ชื่อของบริษัทยังเป็นคำย่อของ  "**D**esign **A**udio & **V**isual **I**llusion **D**ynamics" ซึ่งแสดงถึงแอนิเมชันที่มีพลวัตของสตูดิโอ 

## ซีรีส์อนิเมะโทรทัศน์
* *[[Ristorante Paradiso]]* (พ.ศ. 2552)
* *[[Tatakau Shisho|Tatakau Shisho: The Book of Bantorra]]* (พ.ศ. 2552)
* *[[เลเวล อี]]* (พ.ศ. 2554 ร่วมกับสตูดิโอปิเอโร)
* *[[Ben-To]]* (พ.ศ. 2554)
* *[[คุณหนูปากร้าย x จิ้งจอกปีศาจ]]* (พ.ศ. 2555)
* *[[DC Nation Shorts]]* (*Amethyst, Princess of Gemworld* และ *Superman @ Tokyo*, พ.ศ. 2555)
* *[[โจโจ้ ล่าข้ามศตวรรษ]]* (พ.ศ. 2555–2556)
* *[[ไฮเปอร์ไดเมนชั่นเนปจูเนีย|เทพธิดาผ่าโลกมิติแห่งเกม]]* (พ.ศ. 2556)
* *[[โจโจ้ ล่าข้ามศตวรรษ|โจโจ้ ล่าข้ามศตวรรษ: นักรบประกายดาว]]* (พ.ศ. 2557–2558)
* *[[โจโจ้ ล่าข้ามศตวรรษ|โจโจ้ ล่าข้ามศตวรรษ: เพชรแท้ไม่มีวันสลาย]]* (พ.ศ. 2559)
* *[[Monster Hunter Stories: Ride On]]* (พ.ศ. 2559–2561)
* *[[ซากุราดะ รีเซ็ต ภารกิจฆ่าเวลา|ซากราดะ รีเซ็ท เมืองมหัศจรรย์ คนเปลี่ยนเวลา]]* (พ.ศ. 2560)
* *[[กัปตันซึบาสะ]]* (พ.ศ. 2561–2562)
* *[[เซลล์ขยันพันธุ์เดือด]]* (พ.ศ. 2561)
* *[[โจโจ้ ล่าข้ามศตวรรษ: สายลมทองคำ]]* (พ.ศ. 2561–2562)
* *[[Ensemble Stars!]]* (พ.ศ. 2562)
* *[[หน่วยผจญคนไฟลุก]]* (พ.ศ. 2562)
* *[[สไตรค์ วิทเชส|สไตรค์ วิทเชส: Road to Berlin]]* (พ.ศ. 2563)

## โอวีเอ/โอเอ็นเอ
* ** (พ.ศ. 2552)
* *Moka: Lost Forest* (พ.ศ. 2555, มิวสิกวิดีโอ)
* *[[คุณหนูปากร้าย x จิ้งจอกปีศาจ]]* (พ.ศ. 2555)
* *[[ไฮเปอร์ไดเมนชั่นเนปจูเนีย|เทพธิดาผ่าโลกมิติแห่งเกม]]* (พ.ศ. 2556)
* *[[Planetarian: Chiisana Hoshi no Yume|Planetarian: The Reverie of a Little Planet]]* (พ.ศ. 2559)
* *[[Thus Spoke Kishibe Rohan]]* (พ.ศ. 2560–2561)

## ภาพยนตร์
* *[[Planetarian: Storyteller of the Stars]]* (2016)

## อ้างอิง

## แหล่งข้อมูลอื่น
*
* 

หมวดหมู่:บริษัทอนิเมะ
หมวดหมู่:นิชิโตเกียว
หมวดหมู่:สตูดิโอแอนิเมชันญี่ปุ่น
หมวดหมู่:สตูดิโอแอนิเมชันในโตเกียว
หมวดหมู่:บริษัทญี่ปุ่นที่ก่อตั้งในปี พ.ศ. 2550
ภาษาโรมานี

**ภาษาโรมานี** () เป็นหลาย ๆ ภาษาของชาวโรมานี อยู่ในสาขากลุ่มภาษาอินโด-อารยันของตระกูลภาษาอินโด-ยูโรเปียน ตาม Ethnologue มีภาษาโรมานีอยู่เจ็ดภาษาที่แตกต่างกันมากพอที่จะได้รับการพิจารณาเป็นภาษาของตัวเอง ภาษาที่มีผู้พูดมากที่สุดได้แก่ Vlax Romani (ประมาณ 500,000 คน) Balkan Romani (600,000), และ Sinte Romani (300,000). ความแตกต่างของภาษาเหล่านี้ในบางทีอาจใหญ่จนเทียบได้กับความแตกต่างระหว่างภาษาสลาวิกแต่ละภาษา

## อ้างอิง

### ข้อมูล

* 

## แหล่งข้อมูลอื่น

หมวดหมู่:กลุ่มภาษาอินโด-อารยัน
หมวดหมู่:ภาษาในประเทศโคลอมเบีย
หมวดหมู่:ภาษาในประเทศเยอรมนี
หมวดหมู่:ภาษาในประเทศฮังการี
หมวดหมู่:ภาษาในประเทศมาซิโดเนียเหนือ
หมวดหมู่:ภาษาในประเทศสวีเดน
หมวดหมู่:ภาษาในประเทศยูเครน
สโมสรฟุตบอลนิวพอร์ตเคาน์ตี

**สโมสรฟุตบอลนิวพอร์ตเคาน์ตี** () เป็นสโมสรฟุตบอลอาชีพตั้งอยู่ที่เมืองนิวพอร์ต ทางตอนใต้ของเวลส์ ปัจจุบันแข่งขันในลีกทู ซึ่งเป็นลีกระดับที่สี่ของอังกฤษ สโมสรก่อตั้งใหม่ในปี ค.ศ. 1989 แทนที่สโมสรเดิมที่ก่อตั้งในปี ค.ศ. 1912 นิวพอร์ตเคาน์ตีเป็นสมาชิกผู้ก่อตั้งลีกระดับที่สามในปี ค.ศ. 1920

นิวพอร์ตเคาน์ตีชนะเลิศเวลส์คัพในปี 1980 และเข้าถึงรอบก่อนรองชนะเลิศยูฟ่าคัพวินเนอร์สคัพในปี 1981 แต่ต่อมาก็ตกชั้นจากฟุตบอลลีกในปี 1988 และยุติการดำเนินงานในเดือนกุมภาพันธ์ 1989 หลังจากนั้นไม่นาน สโมสรก็กลับมาก่อตั้งใหม่และกลับสู่ระบบลีกชั้นล่างอีกครั้ง และในปี 2013 สโมสรได้กลับสู่ฟุตบอลลีกเป็นครั้งแรกในรอบ 25 ปี สีประจำสโมสรคือ เสื้อสีเหลืองอำพัน และกางเกงสีดำ

## อ้างอิง

น
น
น
เอเชียนคัพ 2019 กลุ่มดี

**กลุ่มดีของ[[เอเชียนคัพ 2019]]** ลงเล่นตั้งแต่วันที่ 7 ถึง 16 มกราคม ค.ศ. 2019 กลุ่มนี้ประกอบไปด้วยอิหร่าน, อิรัก, เวียดนาม, และ เยเมน. ทีมที่ดีที่สุด 2 ทีม อาจพร้อมด้วยทีมอันดับที่ 3  (ถ้าพวกเขามีอันดับเท่ากับหนึ่งในทีมที่ดีที่สุด 4 ทีม) จะได้ผ่านเข้าสู่รอบ 16 ทีมสุดท้าย.

## ทีม

;หมายเหตุ

## ตารางคะแนน

ในรอบ 16 ทีมสุดท้าย :
* ทีมชนะเลิศของกลุ่มดี จะได้แข่งกับทีมอันดับที่สามของกลุ่มบี, กลุ่มอี หรือกลุ่มเอฟ
* ทีมรองชนะเลิศของกลุ่มดี จะได้แข่งกับทีมรองชนะเลิศของกลุ่มอี
* ทีมอันดับที่สามของกลุ่มดี อาจจะได้แข่งกับทีมชนะเลิศของกลุ่มเอหรือกลุ่มบี

## นัด
เวลาที่ระบุไว้คือเวลามาตรฐานอ่าว (UTC+4)

### อิหร่าน พบ เยเมน


### อิรัก พบ เวียดนาม


### เวียดนาม พบ อิหร่าน


### เยเมน พบ อิรัก


### เวียดนาม พบ เยเมน


### อิหร่าน vs อิรัก


## อ้างอิง

## แหล่งข้อมูลอื่น
* 

หมวดหมู่:เอเชียนคัพ 2019
ชานเมือง

[thumb|300px|ถนนใน[มิตากะ ชานเมืองของโตเกียว]]

**ชานเมือง** () เป็นการใช้งานแบบผสมหรือเขตที่อยู่อาศัยซึ่งมีทั้งแบบที่เป็นส่วนหนึ่งของเมืองหรือเขตเมืองหรือชุมชนที่อยู่อาศัยที่ห่างจากกันภายในระยะทางที่ไม่ไกลมาก ในประเทศที่พูดภาษาอังกฤษส่วนใหญ่พื้นที่ชานเมืองจะถูกกำหนดในทางตรงกันข้ามกับพื้นที่กลางหรือชั้นในของเมือง แต่ในภาษาอังกฤษแบบออสเตรเลียและภาษาอังกฤษแบบแอฟริกาใต้ ชานเมืองส่วนใหญ่มีความหมายเหมือนกับสิ่งที่เรียกว่า "ย่าน" ในประเทศอื่น ๆ และคำนี้ครอบคลุมไปถึงพื้นที่ชั้นในของเมือง ในบางพื้นที่เช่น ออสเตรเลีย, อินเดีย, จีน, นิวซีแลนด์, สหราชอาณาจักร และบางรัฐในสหรัฐ ชานเมืองใหม่จะถูกผนวกในเมืองที่ติดกัน ในส่วนอื่น ๆ เช่น ซาอุดีอาระเบีย, แคนาดา, ฝรั่งเศส และรัฐส่วนมากในสหรัฐ ชานเมืองหลายแห่งยังคงแยกเป็นเทศบาลหรืออยู่ภายใต้การปกครองซึ่งเป็นส่วนหนึ่งของเขตปกครองท้องถิ่นขนาดใหญ่เช่น เทศมณฑล

## อ้างอิง

หมวดหมู่:นคร
หมวดหมู่:ย่าน
หมวดหมู่:การผังเมือง
ซอสฮอยซิน

**ซอสฮอยซิน** () เป็นซอสข้นสีดำ รสหวานเค็ม มีกลิ่นหอม ใช้สำหรับผัดหรือจิ้มในอาหารจีน สูตรของซอสฮอยซินมีหลากหลาย โดยทั่วไปจะมีส่วนประกอบได้แก่ ถั่วเหลือง เมล็ดยี่หร่าฝรั่ง พริก กระเทียมผสมน้ำส้มสายชู ผงห้าเครื่องเทศและน้ำตาล สูตรของปักกิ่งอาจมีส่วนผสมอื่น ๆ เช่น มันเทศ ข้าวสาลี ข้าวและงา

ถึงแม้คำว่า "ฮอยซิน" (海鮮) ในภาษาจีนจะหมายถึงอาหารทะเล แต่ซอสดังกล่าวไม่มีส่วนผสมของอาหารทะเลหรือใช้กับอาหารทะเล ซอยฮอยซินนิยมใช้ในเมนูเนื้อสัตว์ เช่น หมูแดงและเป็ดปักกิ่ง ในเวียดนามนิยมรับประทานคู่กับเฝอและเปาะเปี๊ยะ

## อ้างอิง

หมวดหมู่:ซอส
ซีนอนเตตรอกไซด์

**ซีนอนเตตรอกไซด์** เป็นสารประกอบทางเคมีของซีนอนและออกซิเจนท มีสูตรโมเลกุลเป็น XeO4 ซึ่งเป็นสารประกอบที่เสถียรของแก๊สมีสกุล เป็นผลึกของแข็งสีเหลืองที่มีความเสถียรต่ำกว่า −35.9 °C; เหนือจากอุณหภูมินั้นมันมีแนวโน้มที่จะระเบิดและสลายตัวเป็นธาตุซีนอนและออกซิเจน (O2)

อิเล็กตรอนวาเลนซ์ทั้งแปดของซีนอนทำพันธะกับออกซิเจน และสถานะออกซิเดชันของอะตอมซีนอนคือ +8 ออกซิเจนเป็นองค์ประกอบเดียวที่สามารถทำให้ซีนอนมีค่าสถานะออกซิเดชันสูงที่สุดได้ แม้แต่ฟลูออรีนสามารถให้เพียงแค่ +6 (XeF<small>6</small>) สารประกอบซีนอนอายุสั้นอีกสองตัวที่มีสถานะออกซิเดชั่นเป็น +8, XeO3F2 และ XeO2F4 สามารถเข้าถึงได้โดยการทำปฏิกิริยาของซีนอนเตตรอกไซด์กับซีนอนเฮกซะฟลูออไรด์ ซึ่งสามารถตรวจสอบได้โดยแมสสเปกโตรเมทรี

## การทำปฏิกิริยา
ที่อุณหภูมิเหนือ −35.9&nbsp;°C, ซีนอนเตตรอกไซด์มีแนวโน้มที่จะระเบิดและสลายตัวเป็นแก๊สซีนอนและออกซิเจนด้วย ΔH = −643&nbsp;kJ/mol:

:XeO4 → Xe + 2 O2

ซีนอนเตตรอกไซด์สามารถละลายในน้ำได้เป็นกรดเพอร์เซเนตและโลหะอัลคาไลเป็นเกลือเพอร์เซเนต

:XeO4 + 2 H2O → H4XeO6
:XeO4 + 4 NaOH → Na4XeO6 + 2 H2O

ซีนอนเตตรอกไซด์ยังสามารถทำปฏิกิริยากับซีนอนเฮกซะฟลูออไรด์ได้ซีนอนออกซิฟลูออไรด์

:XeO4 + XeF6 → XeOF4 + XeO3F2
:XeO4 + 2XeF6 → XeO2F4 + 2 XeOF4

## อ้างอิง

หมวดหมู่:สารประกอบซีนอน
หมวดหมู่:ออกไซด์
โครเมียม(II) คลอไรด์

**โครเมียม(II) คลอไรด์** () เป็นสารประกอบอนินทรีย์ที่มีสูตรเป็น CrCl2(H2O)n เป็นของแข็งที่ไม่ละลายน้ำ เป็นสีขาวเมื่อบริสุทธิ์ อย่างไรก็ตามตัวอย่างเชิงพาณิชย์มักจะเป็นสีเทาหรือสีเขียว ดูดความชื้นได้อย่างรวดเร็วและละลายในน้ำได้เป็นสารละลาย tetrahydrate Cr(H2O)4Cl2 ที่ไวต่ออากาศและมีสีฟ้าสดใส โครเมียม(II) คลอไรด์ไม่มีการใช้ในเชิงพาณิชย์ แต่ถูกใช้ในระดับห้องปฏิบัติการสำหรับการสังเคราะห์สารประกอบเชิงซ้อนของโครเมียมอื่น ๆ

## อ้างอิง

หมวดหมู่:สารประกอบโครเมียม
หมวดหมู่:คลอไรด์
เบลา กัตต์มานน์

**เบลา กัตต์มานน์** (, 27 มกราคม 2442 - 28 สิงหาคม 2524) อดีตนักฟุตบอลอาชีพและโค้ชชาวฮังการี เขาเกิดใน บูดาเปสต์ ออสเตรีย-ฮังการี และเป็นชาวยิว เพราะเขาเป็นยิวทำให้เนรเทศโดย นาซี และถูกส่งไปทำงานในค่ายแรงงานทาสของนาซี เขารอดชีวิตเพราะความหายนะ ก่อนสงครามเขาลงเล่นในตำแหน่ง กองกลาง ให้กับหลายสโมสร เขาเป็นที่จดจำจากการเป็นโค้ชและผู้จัดการทีมหลังสงครามของ เอซี มิลาน, เซาเปาโล, เอฟซี ปอร์โต และ เบนฟิกา เขาประสบความสำเร็จมากที่สุดกับเบนฟิกาเมื่อสามารถพาพวกเขาคว้าแชมป์ยูโรเปียนคัพถึง 2 สมัยติดต่อกันใน พ.ศ. 2504 และ 2505 ก่อนออกจากสโมสรเนื่องจากไม่พอใจที่สโมสรไม่ขึ้นค่าเหนื่อยให้ตามที่ร้องขอพร้อมด้วยคำสาปว่า

ใน พ.ศ. 2533 ก่อนเริ่มเกมยูโรเปียนคัพรอบชิงชนะเลิศระหว่าง เบนฟิกา กับ เอซี มิลาน ทางสโมสรได้ขอร้องให้ ยูเซบิโอ ซึ่งเป็นตำนานของทีมและของ ทีมชาติโปรตุเกส ซึ่งเป็นนักเตะและศิษย์เอกที่กัตต์มานน์ดึงมาร่วมทีมเบนฟิกาให้ไปคารวะหลุมศพของเขาที่เวียนนา ออสเตรีย เพื่อถอนคำสาปแต่ไม่เป็นผลเพราะท้ายที่สุดเบนฟิกาก็พ่ายแพ้ต่อเอซี มิลาน

หมวดหมู่:นักฟุตบอลชาวฮังการี
หมวดหมู่:กองหลังฟุตบอล
หมวดหมู่:กองกลางฟุตบอล
หมวดหมู่:ผู้จัดการทีมฟุตบอลในเซเรียอา
เซอร์ไวเวอร์ เอดจ์ออฟเอ็กซ์ทิงชัน

**เซอร์ไวเวอร์: เอดจ์ ออฟ เอ็กซ์ทิงชั่น** () เป็นฤดูกาลที่ 38 ของรายการเซอร์ไวเวอร์ ถ่ายทำตั้งแต่วันที่ 31 พฤษภาคม ถึง 8 กรกฎาคม พ.ศ. 2561 โดยฤดูกาลนี้จะเป็นผู้เล่นหน้าใหม่ 14 คน และเป็นผู้เล่นเก่า 4 คน โดยฤดูกาลนี้เป็นครั้งที่เจ็ดแล้วที่ถ่ายทำที่ประเทศฟิจิ หลังจากที่เคยถ่ายทำที่ประเทศนี้ใน เซอร์ไวเวอร์ ฟิจิ , เซอร์ไวเวอร์ มิลเลนเนียลส์ปะทะเจ็นเอ็กซ์ , เซอร์ไวเวอร์ เกมเชนเจอส์ , เซอร์ไวเวอร์ ฮีโร่ปะทะฮีลเลอส์ปะทะฮัสท์เลอส์ , เซอร์ไวเวอร์ โกสต์ไอแลนด์ และ เซอร์ไวเวอร์ เดวิดปะทะโกไลแอท

ทวิตส์พิเศษของซีซั่นนี้ คือ เมื่อผู้เข้าแข่งขันถูกโหวตออกจากเกมส์ พวกเค้าจะได้รับตัวเลือกให้เลือก 2 ทางเลือก ทางเลือกแรก คือ ขอออกจากเกมส์แบบถาวร และทางเลือกที่สอง คือ ขอเดินทางไปยัง เอดจ์ ออฟ เอ็กซ์ทิงชั่น (Edge of Extinction) โดยสถานที่แห่งนี้จะสามารถทำให้พวกเค้ากลับเข้าสู่เกมส์ได้อีกครั้ง

## รายละเอียดของฤดูกาล

* **เผ่า** :
: กามา สีประจำเผ่า สีเหลือง
: มานู สีประจำเผ่า สีน้ำเงิน
: เลซู สีประจำเผ่า สีเขียว
: วาต้า สีประจำเผ่า สีแดง
* **ตุ๊กตาสิทธิ์คุ้มกันแบบเผ่า** : ไม้ที่ถูกแกะสลักเป็นรูปมังกรถือลูกแก้วสีเหลือง
* **สร้อยสิทธิคุ้มกันส่วนบุคคล** : แผ่นโลหะวงกลมสลักเป็นลวดลายร้อยรอบตัวสร้อยสลับกับเหรียญเงินขนาดเล็ก
* **คบเพลิง** :  ตัวคบทำจากโลหะรูปทรงเป็นทรงกระบอกตัดยึดแกะสลักเป็นลายก้นหอย
* **อุปกรณ์ดับไฟ** : ตัวดับเป็นโลหะมีลักษณะเป็นครึ่งวงกลม ด้ามจับทำจากไม้แกะสลักเป็นรูปมือของสัตว์ดุร้าย
* **สภาเผ่า** : สภาเผ่าตั้งอยู่ท่ามกลางซากเรือที่อับปาง บริเวณโดยรอบถูกตกแต่งด้วยชิ้นส่วนต่างๆ ของเรือที่กระจัดกระจาย

## ผู้เข้าแข่งขัน

## การแข่งขัน



 ริค เดเวนส์ เป็นผู้ชนะจากเอดจ์ ออฟ เอ็กซ์ทิงชั่นคนที่ 1 และกลับเข้าสู่เกมในวันที่ 17
 คริส อันเดอร์วูด เป็นผู้ชนะจากเอดจ์ ออฟ เอ็กซ์ทิงชั่นคนที่ 2 และกลับเข้าสู่เกมในวันที่ 35


## การโหวต

## ดูเพิ่ม

เซอร์ไวเวอร์
นักเขียนหน้าตาย นายโนซากิคุง

***นักเขียนหน้าตาย นายโนซากิคุง*** () เป็นเว็บคอมิกญี่ปุ่นแนวสุขนาฏกรรมจินตนิยมสี่ช่อง เขียนเรื่องและวาดภาพโดยอิซูมิ สึบากิ เผยแพร่ในนิตยสารออนไลน์ *[[Gangan Online]]*  และได้รับการจัดพิมพ์รวมเล่มเป็นหนังสือการ์ตูนโดยสแควร์เอนิกซ์ ได้รับการดัดแปลงเป็นอนิเมะโทรทัศน์โดยสตูดิโอโดงาโกโบ ออกอากาศในเดือนกรกฎาคม พ.ศ. 2557

ในประเทศไทย *นักเขียนหน้าตาย นายโนซากิคุง*ได้รับลิขสิทธิ์หนังสือการ์ตูนโดยสำนักพิมพ์รักพิมพ์

## เนื้อเรื่อง
นักเรียนมัธยมปลายหญิงชื่อซากุระ จิโยะแอบชอบเพื่อนร่วมห้องชายชื่อโนซากิ อุเมะทาโร่ แต่เมื่อซากุระสารภาพรักกับโนซากิ โนซากิกลับเข้าใจผิดว่าซากุระเป็นแฟนคลับจึงมอบลายเซ็นให้ เมื่อซากุระบอกว่าตนอยากอยู่เคียงข้างโนซากิ โนซากิก็เชิญซากุระมาที่บ้านแล้วให้ซากุระช่วยเขียนการ์ตูน ซากุระจึงได้รู้ว่าจริง ๆ แล้วโนซากิเป็นนักเขียนการ์ตูนแนว*[[โชโจะ]]*ชื่อดังที่ใช้นามปากกว่าว่ายูเมโนะ ซากิโกะ ซากุระยอมรับการเป็นผู้ช่วยเขียนการ์ตูนเพื่อให้ใกล้ชิดโนซากิ ระหว่างที่ทั้งคู่ร่วมทำงานเขียนการ์ตูนเรื่อง *จงรัก* ()  ก็ได้พบกับเพื่อนร่วมโรงเรียนคนอื่น ๆ ที่มาร่วมช่วยเขียนการ์ตูน และ/หรือเป็นแรงบันดาลใจให้เรื่องราวในการ์ตูน

## อ้างอิง

## แหล่งข้อมูลอื่น
* เว็บไซต์ทางการของอนิเมะ  
* ''นักเขียนหน้าตาย นายโนซากิคุง''  ที่ *[[Gangan Online]]* 
* 

หมวดหมู่:การ์ตูนญี่ปุ่น
หมวดหมู่:มังงะที่ตีพิมพ์ในปี พ.ศ. 2554
หมวดหมู่:ซีรีส์อนิเมะโทรทัศน์ที่เปิดตัวในปี พ.ศ. 2557
หมวดหมู่:การ์ตูนสี่ช่อง
หมวดหมู่:การ์ตูนญี่ปุ่นแนววรรณกรรมล้อ
หมวดหมู่:รักพิมพ์

หมวดหมู่:กังกังคอมิกส์
หมวดหมู่:โดงาโกโบ
เปรูจา

**เปรูจา** ( ; ) เป็นเมืองหลักของแคว้นอุมเบรียและจังหวัดเปรูจา ประเทศอิตาลี มีแม่น้ำไทเบอร์ไหลผ่านเมือง

เมืองตั้งอยู่ราว   ทางทิศเหนือของกรุงโรม และ  ทางทิศตะวันออกเฉียงใต้ของเมืองฟลอเรนซ์ เมืองพื้นที่ครอบคลุมบริเวณยอดเขาสูงและหุบเขา 

ประวัติศาสตร์ของเมืองเปรูจาสามารถย้อนกลับไปได้ถึงยุคอีทรัสคัน ถือเป็นหนึ่งเมืองสำคัญของอีทรัสคัน

เมืองยังเป็นที่รู้จักในฐานะเมืองมหาวิทยาลัย มีมหาวิทยาลัยเปรูจา ก่อตั้งปี ค.ศ. 1308 มีนักศึกษาราว 34,000 คน มีมหาวิทยาลัยสำหรับชาวต่างชาติเปรูจา (University for Foreigners Perugia) มีนักศึกษา 5,000 คน และยังมีวิทยาลัยเล็ก ๆ อย่างสถาบันการศึกษาวิจิตรศิลป์ "ปีเอโตร วันนุชชี" () เป็นต้น

เปรูจายังเป็นที่รู้จักในฐานะศูนย์กลางวัฒนธรรมและศิลปะของอิตาลี ยังมีการจัดเทศกาลและงานประจำปีหลายงาน อาทิ เทศกาลยูโรชอกโกแลต (จัดตุลาคม), เทศกาลแจ๊ซอุมเบรีย (จัดกรกฎาคม) และเทศกาลวารสารศาสตร์นานาชาติ (เดือนเมษายน)

จิตรกรชื่อดัง ปีเอโตร เปรูจีโน เป็นชาวซิตตาเดลลาปีเอเว ใกล้กับเมืองเปรูจา เขาเป็นผู้เขียนงาน *Sala del Cambio* เป็นชุดเฟรสโก โดยภาพจำนวน 8 ภาพสามารถหาชมได้ที่หอศิลป์แห่งชาติอุมเบรีย

## อ้างอิง

หมวดหมู่:เมืองในแคว้นอุมเบรีย
คุรุหรโคพินท์

[thumb|ภาพวาดแสดงเหตุการณ์คุรุหริโควินท์ได้รับการปล่อยตัวจาก[ป้อมกวาลิออร์โดยจักรพรรดิชะฮันคีร์]]

**คุรุหรโคพินท์** หรือ **คุรุหริโกบินท์** (Guru Hargobind) เกิดเมื่อปี ค.ศ. 1595 ท่านเป็นคุรุศาสดาองค์ที่ 6 ของศาสนาซิกข์ ท่านได้เข้าสู่การเป็นคุรุศาสดาตั้งแต่ยังอายุเพียง 11 ปี หลังท่านคุรุอรชุน คุรุองค์ที่ 5 ผู้เป็นบิดาของท่านถูกสำเร็จโทษถึงแก่ชีวิตโดยจักรพรรดิชะฮันคีร์แห่งจักรวรรดิโมกุล 

ท่านคุรุหริโควินท์เป็นผู้ริเริ่มระบบกองทัพและการทหารให้แก่ศาสนาซิกข์ นักวิชาการบางกลุ่มมองว่าเพื่อป้องกันชุมชนศาสนาซิกข์หลังบิดาของท่านซึ่งเป็นคุรุสูงสุดขณะนั้นถูกสำเร็จโทษ นอกจากนี้ท่านยังก่อตั้งอกาลตาคัต เพื่อเป็นสถานที่ตัดสินถูก-ผิด ของศาสนิกชน ในบริเวณของหริมันทิรสาหิบ ท่านนับเป็นคุรุศาสดาที่ทรงตำแหน่งนานที่สุด คือ 37 ปี

## อ้างอิง

หมวดหมู่:ศาสนาซิกข์
หมวดหมู่:คุรุซิกข์
คุรุหรราย

**คุรุหรราย** ( อ่านว่า *หา-(ระ)-ราย*; 16 มกราคม ค.ศ. 1630 – 6 ตุลาคม ค.ศ. 1661) เป็นคุรุซิกข์องค์ที่ 7 ขึ้นเป็นคุรุตั้งแต่ยังอายุ 14 ปี เมื่อปี ค.ศ. 1644 และเป็นหลานของคุรุหรโคพินท์ คุรุองค์ที่ 6 ท่านดำรงตำแหน่ง 17 ปี ก่อนจะเสียชีวิตด้วยอายุเพียง 31 ปี

คุรุหรรายเป็นที่รู้จักจากการปรับปรุงกองทัพที่คุรุหรโคพินท์รวบรวมไว้ เขาสนับสนุนเจ้าชาย Dara Shukoh ขึ้นครองราชสมบัติจักรวรรดิโมกุล แต่สุดท้ายเจ้าชายถูกจักรพรรดิออรังเซพปลงพระชนม์และขึ้นครองราชย์แทน 

หลังจักรพรรดิออรังเซพขึ้นครองราชย์ในปี ค.ศ. 1658 ก็มีพระราชกระแสรับสั่งให้เรียกคุรุหรรายเข้าเฝ้าเพื่ออธิบายเหตุผลที่ท่านสนับสุนเจ้าชาย Dara Shukoh ขึ้นครองราชย์แทนพระองค์เอง คุรุได้ส่งบุตรคนโตคือรามราย (Ram Rai) เข้าเฝ้าพระเจ้าออรังเซบแทนตัวเอง รามรายถูกขังไว้เป็นตัวประกัน จนกว่าจะได้คำตอบถึงท่อนหนึ่งในพระคัมภีร์ อดิ กรันตะของชาวซิกข์ ที่พระองค์ทรงมองว่าได้กล่าวเชิงเหยียดหยามศาสนาอิสลาม รามรายจึงได้แก้ท่อนท่อนนั้นให้กล่าวเอาใจพระเจ้าออรังเซบแทน คุรุหรรายไม่พอใจในการกระทำที่ขัดต่อพระคัมภีร์สักดิ์สิทธิ์ของซิกข์จึงได้ตัดขาดจากรามราย และตั้งบุตรชายคนรองคือหรกิศันเป็นคุรุองค์ต่อไปแทน

## อ้างอิง

หมวดหมู่:คุรุซิกข์
ฟุตซอลโลก 2021

**การแข่งขันฟุตซอลโลก 2021** (อังกฤษ: 2021 FIFA Futsal World Cup) เป็นการแข่งขันฟุตซอลโลกครั้งที่ 9 โดยมีประเทศลิทัวเนียเป็นเจ้าภาพ นี้เป็นการเป็นเจ้าภาพครั้งแรกของลิทัวเนียและเป็นครั้งที่สามที่จัดในทวีปยุโรปต่อจากฟุตซอลชิงแชมป์โลก 1989 ที่เนเธอร์แลนด์ และฟุตซอลชิงแชมป์โลก 1996 ที่สเปน

ทัวร์นาเมนต์นี้ตามกำหนดเดิมจะจัดขึ้นในระหว่างวันที่ 12 กันยายน ถึง 3 ตุลาคม ค.ศ. 2020 ในชื่อ **ฟุตซอลโลก 2020** อย่างไรก็ตามเนื่องจากเกิดการระบาดทั่วของโควิด-19 ฟีฟ่าได้ประกาศเมื่อวันที่ 3 เมษายน ค.ศ. 2020 ว่าจะมีการตัดสินใจว่าการแข่งขันจะถูกเลื่อนออกไปและกำหนดเวลาใหม่หรือไม่ ซึ่งในวันที่ 12 พฤษภาคม ค.ศ. 2020 ฟีฟ่าได้ประกาศว่าทัวร์นาเมนต์จะจัดขึ้นระหว่างวันที่ 12 กันยายน – 3 ตุลาคม ค.ศ. 2021 ซึ่งจะมีการจับตาดูสถานการณ์ต่อไป

ในปีนี้ฟุตซอลทีมชาติอาร์เจนตินาจะเป็นทีมที่มาป้องกันแชมป์

## ทีมที่ผ่านเข้ารอบ

## สนามแข่งขัน





## การจับสลาก
พิธีการจับสลากอย่างเป็นทางการได้จัดขึ้นเมื่อวันที่ 1 มิถุนายน ค.ศ. 2021, 17:00 CEST (UTC+2), ที่สำนักงานใหญ่ฟีฟ่าในเมือง Zürich, ประเทศสวิตเซอร์แลนด์. 24 ทีมจะถูกจับสลากอยู่ในหกกลุ่มที่มีสี่ทีม. เจ้าภาพ ลิทัวเนีย จะเป็นทีมวางโดยอัตโนมัติอยู่ในโถ 1 และถูกมอบหมายให้อยู่ในตำแหน่ง A1, ขณะที่ทีมที่เหลือถูกจัดวางลงในโถตามลำดับโดยพิจารณาจากผลการแข่งขันฟุตซอลชิงแชมป์โลก 5 ครั้งล่าสุด (ทัวร์นาเมนต์ที่มีมากที่สุดจะมีน้ำหนักมากขึ้น), พร้อมคะแนนโบนัสที่มอบให้กับแชมป์สมาพันธ์. ไม่มีกลุ่มใดที่สามารถบรรจุทีมได้มากกว่าหนึ่งทีมจากแต่ละสมาพันธ์, ยกเว้นจะมีหนึ่งกลุ่มที่มีสองทีมจากยูฟ่าเนื่องจากมีทีมจากยูฟ่าทั้งหมดเจ็ดทีม.

## รอบแบ่งกลุ่ม
ตารางการแข่งขันของการแข่งขันจะถูกปล่อยออกมาในวันที่ 30 เมษายน ค.ศ. 2021.

เวลาทั้งหมดเป็นเวลาท้องถิ่น, EEST (UTC+3).

### กลุ่ม เอ

----

----

### กลุ่ม บี

----

----

### กลุ่ม ซี

----

----

### กลุ่ม ดี

----

----

### กลุ่ม อี

----

----

### กลุ่ม เอฟ

----

----

### ตารางคะแนนของทีมอันดับที่ 3

## รอบแพ้คัดออก

### สายการแข่งขัน

### รอบ 16 ทีมสุดท้าย

----

----

----

----

----

----

----

### รอบก่อนรองชนะเลิศ

----

----

----

### รอบรองชนะเลิศ

----

### นัดชิงอันดับที่สาม

### รอบชิงชนะเลิศ

## อันดับผู้ทำประตู

## อันดับตาราง

## สิทธิการออกอากาศ
ในประเทศไทยสหพันธ์ฟุตบอลนานาชาติ จำหน่ายลิขสิทธิ์การถ่ายทอดโทรทัศน์ให้แก่สถานีโทรทัศน์ PPTV HD ได้รับลิขสิทธิ์เพียงผู้เดียวในการถ่ายทอดการแข่งขันฟีฟ่าฟุตซอลชิงแชมป์โลก 2021 ในทุกนัดที่ฟุตซอลทีมชาติไทยลงแข่งขัน และทางสถานีก็ได้มีการถ่ายทอดสดเกมอื่น ได้แก่ นัดเปิดสนาม, รอบรองชนะเลิศทั้งสองคู่ รวมไปถึงเกมนัดชิงชนะเลิศและชิงอันดับสาม รวมทั้งสิ้น 12 แมตช์

## อ้างอิง

## แหล่งข้อมูลอื่น
*

2021
หมวดหมู่:การแข่งขันฟุตบอลนานาชาติที่ประเทศลิทัวเนียเป็นเจ้าภาพ
หมวดหมู่:การแข่งขันกีฬาที่เลื่อนออกไปเนื่องจากการระบาดทั่วของโควิด-19
คุรุหรกิศัน

**คุรุหรกิศัน** (; ) เป็นคุรุซิกข์องค์ที่ 8 ท่านทรงเข้าสู่การเป็นคุรุด้วยพระชนมายุเพียง 5 พรรษา ถือเป็นคุรุที่มีพระชนมายุน้อยที่สุดของซิกข์ เมื่อเดือนตุลาคม ค.ศ. 1661 โดยสืบทอดตำแหน่งนี้จากคุรุหรรายคุรุองค์ที่ 7 พระบิดาของท่าน ท่านสิ้นพระชนม์ด้วยโรคฝีดาษในปี ค.ศ. 1664 กล่าวคือท่านทรงดำรงตำแหน่งเพียง 5 ปีเท่านั้น ซึ่งถือว่าเป็นคุรุที่ทรงดำรงตำแหน่งสั้นที่สุด

ท่านทรงมีสมัญญาว่า **บาลคุรุ** (Bal Guru) ซึ่งแปลว่าคุรุผู้เยาว์ ท่านเป็นที่จดจำสำหรับพระดำรัสสุดท้ายก่อนสิ้นพระชนม์ "บะบา บะกาเล" (Baba Bakale) ซึ่งแปลความถึงพระอัยกาของท่านคือคุรุเตฆ์บะฮาดุร เพื่อเป็นคุรุองค์ถัดไป

## อ้างอิง

หมวดหมู่:คุรุซิกข์
หมวดหมู่:เสียชีวิตจากฝีดาษ
คณะผู้แทนสังเกตการณ์ของสหประชาชาติประจำชายแดนอิรัก–คูเวต

**คณะผู้แทนสังเกตการณ์แห่งสหประชาชาติประจำชายแดนอิรัก–คูเวต** (; อักษรย่อ: UNIKOM) ก่อตั้งขึ้นเมื่อวันที่ 9 เมษายน ค.ศ. 1991 หลังจากเกิดสงครามอ่าวเปอร์เซียโดยข้อมติคณะมนตรีความมั่นคงที่ 689 (ค.ศ. 1991) และนำไปใช้อย่างเต็มที่ในช่วงต้นเดือนพฤษภาคม ค.ศ. 1991

ภารกิจของคณะผู้แทนของผู้สังเกตการณ์ทางทหาร 300 คนคือการเฝ้าระวังเขตปลอดทหาร (DMZ) ตามแนวชายแดนอิรัก–คูเวต และทางน้ำเคาร์อับดุลอัลลอฮ์ โดยยับยั้งการละเมิดชายแดนและรายงานการกระทำที่มีเจตนาร้าย ในวันที่ 5 กุมภาพันธ์ ข้อมติคณะมนตรีความมั่นคงที่ 806 อำนาจที่ได้รับมอบหมายได้รับการขยาย เพื่อรวมถึงการกระทำทางกายภาพเพื่อป้องกันการละเมิดและกองทหารที่ได้รับการขยายสู่สามกองพันทหารราบยานยนต์พร้อมการสนับสนุนซึ่งได้วางแผนไว้

อำนาจที่ได้รับมอบหมายของคณะผู้แทนสังเกตการณ์แห่งสหประชาชาติประจำชายแดนอิรัก–คูเวต ได้เสร็จสิ้นวันที่ 6 ตุลาคม ค.ศ. 2006

สำนักงานใหญ่ของกองทัพอยู่ในอุมกัศร์ ประเทศอิรัก ภายในเขตปลอดทหาร จำนวนกำลังสูงสุดคือ 1,187 คนในวันที่ 28 กุมภาพันธ์ ค.ศ. 1995 คณะมนตรีความมั่นคงแห่งสหประชาชาติได้ขยายอำนาจที่ได้รับมอบหมายออกเป็นครั้งสุดท้ายในเดือนกรกฎาคม ค.ศ. 2003 โดยในช่วงเวลาของการถอนตัวในวันที่ 30 กันยายน ค.ศ. 2003 มีผู้สังเกตการณ์ทางทหารสี่คนและเจ้าหน้าที่พลเรือน 131 คน และในระหว่างการปฏิบัติภารกิจมีผู้เสียชีวิต 18 คน

ผู้มีส่วนร่วมคืออาร์เจนตินา, ออสเตรีย, บังคลาเทศ (รวมถึงกองพันทหารราบยานยนต์), แคนาดา, ชิลี, จีน, เดนมาร์ก, ฟิจิ, ฟินแลนด์, ฝรั่งเศส, เยอรมันนี, กานา, กรีซ, ฮังการี, อินเดีย, อินโดนีเซีย, ไอร์แลนด์, อิตาลี, เคนยา, มาเลเซีย, ไนจีเรีย, นอร์เวย์, ปากีสถาน, โปแลนด์, โรมาเนีย, สหพันธรัฐรัสเซีย (สหภาพโซเวียตก่อนวันที่ 24 ธันวาคม ค.ศ. 1991), เซเนกัล, สิงคโปร์, สวีเดน, สวิตเซอร์แลนด์, ไทย, ตุรกี, สหราชอาณาจักร, สหรัฐ, อุรุกวัย และเวเนซุเอลา นอกจากนี้ ระหว่างขั้นตอนการจัดตั้ง (เมษายน–ตุลาคม ค.ศ. 1991) คณะผู้แทนสังเกตการณ์แห่งสหประชาชาติประจำชายแดนอิรัก–คูเวต รวมถึงกองเหล่าทหารช่างแคนาดา (1 CER) กองพันรักษาความปลอดภัยประกอบด้วยเจ้าหน้าที่บีเอ็นระหว่างประเทศ (SWE-FIN-NOR) และห้ากองร้อยทหารราบ ได้มาจากกองกำลังรักษาสันติภาพของสหประชาชาติในไซปรัส (UNFICYP) และกองกำลังเฉพาะกาลของสหประชาชาติประจำเลบานอน (UNIFIL) คณะผู้แทนเหล่านั้นจัดหาให้โดยออสเตรีย, เดนมาร์ก, ฟีจี, กานา และเนปาล นอกจากนี้ยังมีหน่วยบำรุงรักษา/ซ่อมแซมและกู้คืนจากนอร์เวย์ รวมทั้งกองบัญชาการกองร้อยขนส่งจากสวีเดนที่มาจากกองกำลังเฉพาะกาลของสหประชาชาติประจำเลบานอน

## เหรียญสหประชาชาติ

* 80x80px เหรียญคณะผู้แทนสังเกตการณ์อิรัก-คูเวตแห่งสหประชาชาติ 

## อ้างอิง
Bury, Jan (2003). "The UN Iraq-Kuwait Observation Mission". *International Peacekeeping*, **10** (2): 71-88. http://www.tandfonline.com/doi/abs/10.1080/714002453

## แหล่งข้อมูลอื่น
* UNIKOM

หมวดหมู่:ความสัมพันธ์อิรัก–คูเวต
หมวดหมู่:อาณัติคณะมนตรีความมั่นคงแห่งสหประชาชาติ
หมวดหมู่:ปฏิบัติการของสหประชาชาติในอิรัก
หมวดหมู่:ปฏิบัติการของสหประชาชาติในตะวันออกกลาง
เราะฮัฟ มุฮัมมัด อัลกุนูน

**เราะฮัฟ มุฮัมมัด มุฏลัก อัลกุนูน** (; เกิด 11 มีนาคม พ.ศ. 2543) คือชาวซาอุดีอาระเบียที่ถูกควบคุมตัวเมื่อวันที่ 6 มกราคม พ.ศ. 2562 ขณะเดินทางผ่านท่าอากาศยานสุวรรณภูมิ ระหว่างเส้นทางจากประเทศคูเวต ปลายทางประเทศออสเตรเลีย โดยอ้างสิทธิ์ขอลี้ภัยและหนีครอบครัวของเธอ อ้างว่าถูกทำร้ายและขู่ว่าจะฆ่า

ภายหลังการขอความช่วยเหลือทางสื่อสังคมทวิตเตอร์ สำนักงานข้าหลวงใหญ่ผู้ลี้ภัยแห่งสหประชาชาติ (ยูเอ็นเอชซีอาร์) ได้รับรองสถานะผู้ลี้ภัยให้เธอ ซึ่งต่อมาเมื่อวันที่ 11 มกราคม เธอได้รับอนุญาตให้ลี้ภัยในประเทศแคนาดา

หมวดหมู่:ชาวซาอุดีอาระเบีย
หมวดหมู่:การละเมิดสิทธิมนุษยชน
หมวดหมู่:ผู้ลี้ภัย
สโมสรฟุตบอลเซาเปาลู

**สโมสรฟุตบอลเซาเปาลู** () หรือที่รู้จักกันในชื่อ **เซาเปาลู** เป็นสโมสรฟุตบอลอาชีพในประเทศบราซิล มีที่ตั้งอยู่ในนครเซาเปาลู ลงแข่งขันในแซรียีอาและกังเปโอนาตูเปาลิสตา (ลีกฟุตบอลประจำรัฐเซาเปาลู)


หมวดหมู่:สโมสรกีฬาที่ก่อตั้งในปี พ.ศ. 2473
หมวดหมู่:สโมสรฟุตบอลในประเทศบราซิล
ซ
เค็นตะ ชิโนฮาระ

**เค็นตะ ชิโนฮาระ** () เป็นนักเขียนการ์ตูนชาวญี่ปุ่นที่มีชื่อเสียงจากผลงานหนังสือการ์ตูนเรื่อง *[[สเก็ต ดานซ์]]* ซึ่งตีพิมพ์เป็นการ์ตูนเรื่องยาวในนิตยสารโชเน็งจัมป์รายสัปดาห์ระหว่างปี พ.ศ. 2550 ถึง พ.ศ. 2556 และชนะรางวัลมังงะโชงาคุคังในปี พ.ศ. 2553 

## ประวัติ
ชิโนฮาระเกิดเมื่อวันที่ 9 มกราคม พ.ศ. 2517 ในจังหวัดชิบะ. เริ่มแรกทำงานเป็นมนุษย์เงินเดือน ภายหลังลาออกจากงานเป็นเวลาสองปีเพื่อเตรียมตัวเปิดตัวเป็นนักเขียนการ์ตูน 

ชิโนฮาระทำงานเป็นผู้ช่วยของฮิเดอากิ โซราจิในการเขียนการ์ตูนเรื่อง*[[กินทามะ]]*เป็นระยะเวลาสั้น ๆ โดยใช้นามแฝงว่า **SHINTAROH NAKAE**() ซึ่งเป็นคำสลับอักษรของ "Kenta Shinohara" ระหว่างที่ทำงานให้กับโซราจิ ชิโนฮาระเรียกโซราจิว่า "อาจารย์" ผู้ซึ่งสอนทักษะการเขียนการ์ตูนที่จำเป็นให้แก่เขา

ในเดือนมิถุนายนและกันยายน พ.ศ. 2546 ชิโนฮาระเป็นหนึ่งในผู้ผ่านเข้ารอบสุดท้ายของรางวัลรายเดือน *รางวัลจัมป์สิบสองมังงะหน้าใหม่ดีเด่น* (ジャンプ十二傑新人漫画賞) ในทั้งสองเดือน แม้ว่าจะพลาดรางวัลในทั้งสองครั้ง 

ชิโนฮาระเขียนการ์ตูนเรื่องสั้นสองชุดของเรื่อง*สเก็ต ดานซ์* ในฤดูหนาวและฤดูร้อนของปี พ.ศ. 2549 เสนอให้กับนิตยสาร*อากามารุจัมป์*และ*โชเน็งจัมป์รายสัปดาห์*ตามลำดับ การ์ตูนเรื่องสั้นชุดที่สองเป็นรูปแบบนำร่องให้กับรูปแบบหนังสือการ์ตูน มีความคล้ายกับตอนแรกสุดของซีรี่ส์หลัก การ์ตูนเรื่องยาวของ*สเก็ต ดานซ์*เริ่มตีพิมพ์ในวันที่ 14 กรกฎาคม พ.ศ. 2550 ในนิตยสาร*โชเน็งจัมป์รายสัปดาห์*

ในหนังสือการ์ตูน*สเก็ต ดานซ์*เล่มที่ 15 ซึ่งวางจำหน่ายเมื่อวันที่ 1 กันนายน พ.ศ. 2553 ชิโนฮาระได้ประกาศว่าตนจะได้แต่งงาน

## การทำงาน
* พ.ศ. 2548 - เปิดตัวในนิตยสาร*อากามารุจัมป์*ฉบับฤดูหนาวด้วยผลงานการ์ตูนเรื่องสั้นเรื่อง "Red Panda Puppet Show".
* พ.ศ. 2549 - เขียนการ์ตูนเรื่องสั้นของ*สเก็ต ดานซ์*ให้นิตยสาร*อากามารุจัมป์*ฉบับฤดูหนาว ชิโนฮารุเขียนเรื่องสั้นของ*สเก็ต ดานซ์*อีกครั้งในเดือนสิงหาคมในฐานะตอนนำร่องของซีรี่ส์ที่จะตีพิมพ์ในนิตยสาร*[[โชเน็งจัมป์รายสัปดาห์]]*ฉบับที่ 39
* พ.ศ. 2550 - การ์ตูนเรื่องยาวรายสัปดาห์ของ*สเก็ต ดานซ์*เริ่มตีพิมพ์ในนิตยสาร*โชเน็งจัมป์รายสัปดาห์*ฉบับที่ 39
* พ.ศ. 2553 - ชนะรางวังมังงะโชงาคุคังครั้งที่ 55 ในสาขาการ์ตูนโชเน็งจากเรื่อง*สเก็ต ดานซ์*.
* พ.ศ. 2554 - ภาพยนตร์การ์ตูนโทรทัศน์ของเรื่อง*สเก็ต ดานซ์*โดยสตูดิโอทัตซึโนโกะ โปรดักชั่น เริ่มออกอากาศ
* พ.ศ. 2555 - เขียนเนื้อเพลง *Water Color* (ウォーターカラー) เพลงในอัมบัม *Sketchbook* อัมบัมแรกของวง The Sketchbook ชิโนฮาระได้กล่าวว่านี่เป็นครั้งแรกที่เขาได้แต่งเพลง 
* พ.ศ. 2556 - การ์ตูนเรื่อง*สเก็ต ดานซ์*ถึงตอนจบบริบูรณ์ที่ 288 ตอน 
* พ.ศ. 2559 - ทำงานออกแบบตัวละครให้อนิเมะ *Battle Spirits: Burning Soul*.
* พ.ศ. 2560 - เริ่มผลงานการ์ตูนเรื่องใหม่แนวไซไฟเรื่อง *Astra Lost in Space*,

## ผลงาน
* *Red Panda Puppet Show* () (พ.ศ. 2548)
* *[[สเก็ต ดานซ์]]* () (พ.ศ. 2550-2556)
* *Battle Spirits: Burning Soul* (), ออกแบบตัวละคร (พ.ศ. 2558)
* *[[อัสตร้าหลงจักรวาล]]* () (พ.ศ. 2559-2560)
* *[[วิทช์วอทช์]]* () (พ.ศ. 2564–ปัจจุบัน)

## อ้างอิง

## แหล่งข้อมูลอื่น
* 

หมวดหมู่:นักวาดการ์ตูนญี่ปุ่น
หมวดหมู่:บุคคลจากจังหวัดชิบะ
หมวดหมู่:บุคคลที่ยังมีชีวิตอยู่
สโมสรฟุตบอลอาร์บีอาร์ยู จันทบุรี ยูไนเต็ด

**สโมสรฟุตบอลอาร์บีอาร์ยู จันทบุรี ยูไนเต็ด** () เป็นอดีตสโมสรฟุตบอลในประเทศไทย ตั้งอยู่ที่ตำบลเกาะขวาง อำเภอเมือง จังหวัดจันทบุรี

## ผลงานของสโมสรในแต่ละฤดูกาล

## เกียรติประวัติ
*ฟุตบอลชิงถ้วยพระราชทานประเภท ง.
** **แชมป์** : ประจำปี 2554 
* ไทยแลนด์ อเมเจอร์ลีก
** **แชมป์ภาคตะวันออก** :ฤดูกาล 2561
* ไทยลีก 4
** รองแชมป์ภาคตะวันออก :ฤดูกาล 2562 (อันดับ 4 ของรอบแชมเปียนส์ลีก โซนตอนบน)

## ผู้เล่น
### ผู้เล่นชุดฤดูกาล 2566–67 (ฤดูกาลสุดท้าย)

## สถิติ
* ชนะขาดลอยมากที่สุด
** เทศบาลตำบลเกาะขวาง 7–1 ฮาเลลูย่า เอฟซี (ไทยแลนด์ อเมเจอร์ลีก ฤดูกาล 2561)
* แพ้ขาดลอยมากที่สุด
** จิม ทอมป์สัน ฟาร์ม 6–0 เทศบาลตำบลเกาะขวาง (ฟุตบอลชิงถ้วยพระราชทานประเภท ค., 10 มีนาคม 2557)
** สมาคมศิษย์เก่าไชยฉิมพลีวิทยาคม 6–0 เทศบาลตำบลเกาะขวาง (ฟุตบอลชิงถ้วยพระราชทานประเภท ค., 3 มีนาคม 2557)

## สโมสรพันธมิตร
* เมืองทอง ยูไนเต็ด

## อ้างอิง

## แหล่งข้อมูลอื่น
* 

หมวดหมู่:สโมสรกีฬาที่ก่อตั้งในปี พ.ศ. 2554
เกาะขวาง
หมวดหมู่:อำเภอเมืองจันทบุรี
เขตคิตะ (เกียวโต)

**เขตคิตะ** () เป็นหนึ่งใน 11 เขตการปกครองในนครเกียวโต จังหวัดเกียวโต เป็นที่ตั้งของวัดคิงกากุและศาลเจ้าคาโมะ

## แหล่งข้อมูลอื่น
* 
* 
*  

คิตะ
ฟร็อยเดินชตัท

**ฟร็อยเดินชตัท** () เป็นเมืองในรัฐบาเดิน-เวือร์ทเทิมแบร์ค ทางตอนใต้ของประเทศเยอรมนี ตั้งอยู่ทางตะวันตกเฉียงใต้ห่างจากนครชตุทการ์ทไปราว 84 กิโลเมตร เมืองฟร็อยเดินชตัทตั้งอยู่บนที่ราบสูงบริเวณชายขอบทางตะวันออกของป่าดำ เป็นสถานที่พักผ่อนขึ้นชื่อในด้านอากาศบริสุทธิ์ มีรีสอร์ทและโรงแรมหรูมากมายในเมืองแห่งนี้
เลอรัค

**เลอรัค** () เป็นเมืองในรัฐบาเดิน-เวือร์ทเทิมแบร์ค ทางตะวันตกเฉียงใต้ของประเทศเยอรมนี ตั้งอยู่ในหุบเขาวีเซอ ใกล้กับพรมแดนประเทศฝรั่งเศสและสวิตเซอร์แลนด์ อุตสาหกรรมหลักของเมืองคือโรงงานช็อกโกแลตยี่ห้อมิลคา (Milka) เมืองมีประชากรทั้งสิ้น 49,213 คน (ค.ศ. 2017)

ชื่อเมืองเลอรัคปรากฎครั้งแรกในเอกสารปีค.ศ. 1102 ในชื่อ *ลอร์ราโค* (*Lorracho*) ต่อมาใน ค.ศ. 1403 ก็ได้รับการประกาศเป็นเมืองค้าขายโดยพระเจ้ารูแพร์ทแห่งเยอรมนี
แขวงตลาดบางเขน

**ตลาดบางเขน** เป็นแขวงหนึ่งของเขตหลักสี่ กรุงเทพมหานคร

## ที่ตั้งและอาณาเขต
แขวงตลาดบางเขนมีพื้นที่ติดต่อเขตปกครองข้างเคียงดังนี้
* **ทิศเหนือ** ติดต่อกับแขวงสนามบิน (เขตดอนเมือง) มีคลองวัดหลักสี่เป็นเส้นแบ่งเขต
* **ทิศตะวันออก** ติดต่อแขวงอนุสาวรีย์ (เขตบางเขน) มีคลองถนนเป็นเส้นแบ่งเขต
* **ทิศใต้** ติดต่อกับแขวงลาดยาว (เขตจตุจักร) มีคลองบางเขนเป็นเส้นแบ่งเขต
* **ทิศตะวันตก** ติดต่อกับแขวงทุ่งสองห้อง (เขตหลักสี่) มีคลองเปรมประชากรเป็นเส้นแบ่งเขต

## การคมนาคม
* ทางพิเศษอุตราภิมุข
* ถนนแจ้งวัฒนะ
* ถนนกำแพงเพชร
* ถนนวิภาวดีรังสิต
* สถานีรถไฟหลักสี่
* สถานีรถไฟบางเขน

## สถานที่สำคัญ
# โรงแรมมิราเคิลแกรนด์ คอนเวนชั่น
# สถาบันวิจัยจุฬาภรณ์
# ไอที สแควร์
# องค์การกระจายเสียงและแพร่ภาพสาธารณะแห่งประเทศไทย (รวมไปถึงสถานีโทรทัศน์ไทยพีบีเอส)
# วัดหลักสี่
# โรงเรียนวัดหลักสี่
# แขวงการทางหลักสี่
# สถานกงสุลใหญ่สาธารณรัฐโดมินิกัน
# โรงเรียนเจริญผลวิทยา
# โรงเรียนเทคนิครัตน์โกสินทร์
# โรงเรียนไผทอุดมศึกษา
# โรงเรียนบางเขน
# สถานพักฟื้นคนชราบางเขน
# สโมสรตำรวจ
# กองกำกับการสุนัขตำรวจ
# สถานีตำรวจนครบาลทุ่งสองห้อง
# กองบัญชาการตำรวจปราบปรามยาเสพติด
# กองกำกับการป้องกันและปราบปรามจราจล

## อ้างอิง

หมวดหมู่:แขวงในเขตหลักสี่
การจัดการทรัพยากรสิ่งแวดล้อม

[thumb|การหดตัวของ[ทะเลอารัลเป็นตัวอย่างของการจัดการทรัพยากรน้ำสำหรับการชลประทานที่ล้มเหลว]]
**การจัดการทรัพยากรสิ่งแวดล้อม** () คือการจัดการเกี่ยวกับปฏิสัมพันธ์และผลกระทบของสังคมมนุษย์ที่มีต่อสิ่งแวดล้อม การจัดการทรัพยากรสิ่งแวดล้อมมีวัตถุประสงค์เพื่อทำให้มั่นใจว่าบริการของระบบนิเวศจะได้รับการคุ้มครองและบำรุงรักษาสำหรับมนุษย์รุ่นต่อไปในอนาคต รวมทั้งรักษาความสมบูรณ์ของระบบนิเวศไว้โดยพิจารณาจากตัวแปรทางจริยธรรม เศรษฐกิจ และวิทยาศาสตร์ (นิเวศวิทยา) การจัดการทรัพยากรสิ่งแวดล้อมพยายามที่จะระบุปัจจัยที่ได้รับผลกระทบจากความขัดแย้งที่เกิดขึ้นจากการตอบสนองความต้องการและการปกป้องทรัพยากร การจัดการทรัพยากรสิ่งแวดล้อมมีความสัมพันธ์กับการปกป้องสิ่งแวดล้อม ความยั่งยืน และการจัดการภูมิทัศน์แบบบูรณาการ

## ดูเพิ่ม
* การประเมินผลกระทบสิ่งแวดล้อม

## อ้างอิง

## หนังสืออ่านเพิ่ม
* 
* 

## แหล่งข้อมูลอื่น
* Economic Costs & Benefits of Environmental Management  NOAA Economics
* business.gov  — provides businesses with environmental management tips, as well as tips for green business owners (United States)
* Nonprofit research on managing the environment 

หมวดหมู่:การจัดการทรัพยากรธรรมชาติ
หมวดหมู่:นิเวศวิทยาระบบ
หมวดหมู่:เศรษฐศาสตร์ทรัพยากร
ฤดูพายุไต้ฝุ่นแปซิฟิก พ.ศ. 2516

**ฤดูพายุไต้ฝุ่นแปซิฟิก พ.ศ. 2516** เป็นฤดูกาลที่ไม่การกำหนดขอบเขตอย่างเป็นทางการ โดยดำเนินอยู่ภายในปี พ.ศ. 2516 แต่พายุหมุนเขตร้อนส่วนใหญ่มีแนวโน้มก่อตัวขึ้นภายในมหาสมุทรแปซิฟิกตะวันตกเฉียงเหนือ ระหว่างเดือนมิถุนายนถึงเดือนตุลาคม วันเหล่านี้ถือเป็นธรรมเนียมในการกำหนดขอบเขตของแต่ละฤดูกาล เมื่อพายุหมุนเขตร้อนก่อตัวขึ้นภายในมหาสมุทรแปซิฟิกตะวันตกเฉียงเหนือ

ขอบเขตของบทความนี้จำกัดเฉพาะบริเวณมหาสมุทรแปซิฟิกที่อยู่เหนือเส้นศูนย์สูตร ทางฝั่งตะวันตกของเส้นแบ่งเขตวันสากล ส่วนพายุใดที่ก่อตัวขึ้นทางฝั่งตะวันออกของเส้นดังกล่าวจะเรียกว่า พายุเฮอร์ริเคน (ดูที่ ฤดูพายุเฮอร์ริเคนแปซิฟิก พ.ศ. 2516) ในช่วงเวลานี้ พายุใดที่ทวีกำลังแรงขึ้นเป็นพายุโซนร้อนในมหาสมุทรตะวันตกจะได้รับชื่อจากศูนย์เตือนไต้ฝุ่นร่วม ส่วนพายุดีเปรสชันเขตร้อนใดที่ก่อตัวขึ้นในแอ่งนี้จะได้รับการกำหนดหมายเลขและเติมตัวอักษร "W" ต่อท้ายเป็นรหัสเรียก ส่วนพายุดีเปรสชันเขตร้อนลูกใดที่ก่อตัวขึ้นหรือเคลื่อนตัวเข้าไปภายในพื้นที่รับผิดชอบของฟิลิปปินส์ พายุลูกนั้นจะได้รับชื่อจากสำนักงานบริหารบรรยากาศ ธรณีฟิสิกส์ และดาราศาสตร์แห่งฟิลิปปินส์ หรือ PAGASA ด้วย ด้วยเหตุนี้พายุเพียงหนึ่งลูก อาจมีชื่อถึงสองชื่อก็ได้
__TOC__

## พายุ
ในปีนี้มีพายุดีเปรสชันเขตร้อนก่อตัวทั้งหมด 25 ลูก ในจำนวนนี้ 21 ลูกพัฒนาเป็นพายุโซนร้อน ในจำนวนพายุโซนร้อน มี 12 ลูกที่พัฒนาขึ้นไปถึงระดับพายุไต้ฝุ่น และ 3 ลูกเป็นพายุซูเปอร์ไต้ฝุ่น

### พายุโซนร้อนวิลดา (อาตริง)

### พายุไต้ฝุ่นแอนิตา

### พายุโซนร้อนแคลรา

### พายุซูเปอร์ไต้ฝุ่นบิลลี (บีนิง)

### พายุไต้ฝุ่นดอต

### พายุไต้ฝุ่นเอลเลน

### พายุโซนร้อนแฟรน (กูริง)

### พายุไต้ฝุ่นจอร์เจีย

### พายุโซนร้อนโฮป

### พายุไต้ฝุ่นไอริส (ดาลิง)

### พายุดีเปรสชันเขตร้อน 11W

### พายุโซนร้อนโจน (เอลัง)

### พายุดีเปรสชันเขตร้อนโกริง

### พายุโซนร้อนเคต

### พายุดีเปรสชันเขตร้อน 14W

### พายุไต้ฝุ่นลูอิส (ฮูลิง)

### พายุไต้ฝุ่นมาร์ช (อีเบียง)

### พายุซูเปอร์ไต้ฝุ่นนอรา (ลูมิง)

### พายุไต้ฝุ่นโอปอล

### พายุซูเปอร์ไต้ฝุ่นแพตซี (มีลิง)

### พายุไต้ฝุ่นรูท (นาร์ซิง)

### พายุโซนร้อนซาราห์

วันที่ 12 พฤศจิกายน พายุลูกนี้เคลื่อนตัวลงสู่อ่าวเบงกอล และกลายเป็นพายุไซโคลนรหัส 37-73

### พายุโซนร้อนเทลมา

### พายุโซนร้อนเวรา (โอเปง)

พายุหมุนเขตร้อนที่ทรงพลังที่สุดลูกหนึ่งที่พัดเข้าโจมตีวิซายัส เมื่อวันที่ 20 พฤศจิกายน พายุโซนร้อนโอเปงส่งผลกระทบประชาชนราว 3.4 ล้านคน

## รายชื่อพายุ
รายชื่อพายุหมุนเขตร้อนในมหาสมุทรแปซิฟิกตะวันตกเฉียงเหนือ ตั้งโดยศูนย์เตือนไต้ฝุ่นร่วม ชื่อแรกที่ใช้ในปี 2516 คือ วิลดา และชื่อสุดท้ายคือ เวรา

### ฟิลิปปินส์

## ดูเพิ่ม
*พายุไต้ฝุ่นแปซิฟิก
*ฤดูพายุเฮอร์ริเคนแปซิฟิก พ.ศ. 2516
*ฤดูพายุเฮอร์ริเคนแอตแลนติก พ.ศ. 2516
*ฤดูพายุไซโคลนมหาสมุทรอินเดียเหนือ พ.ศ. 2516

## อ้างอิง

2516
หมวดหมู่:ภัยธรรมชาติในปี พ.ศ. 2516
พรรครีพับลิกันฟาสซิสต์

**พรรครีพับลิกันฟาสซิสต์** (, **PFR**) เป็นพรรคการเมืองในอิตาลีภายใต้การนำโดยเบนิโต มุสโสลินีในช่วงเยอรมันได้เข้ายึดครองภาคกลางและเหนือของอิตาลีและเป็นพรรคที่ถูกต้องตามกฎหมายเพียงฝ่ายเดียวและได้มีบทบาทในปกครองสาธารณรัฐสังคมอิตาลี มันได้ถูกก่อตั้งขึ้นในฐานะพรรคที่สืบทอดต่อจากพรรคชาตินิยมฟาสซิสต์ซึ่งเป็นพรรคการเมืองที่ต่อต้านราชาธิปไตย ได้มีการถือว่า พระเจ้าวิตโตรีโอ เอมานูเอเลที่ 3 ทรงเป็นผู้ทรยศ ภายหลังจากที่พระองค์ได้ลงพระนามเซ็นสัญญาสงบศึกกับฝ่ายสัมพันธมิตร

## อ้างอิง

หมวดหมู่:พรรคการเมือง
หมวดหมู่:พรรคฟาสซิสต์
หมวดหมู่:พรรคในระบบพรรคการเมืองเดียว
หมวดหมู่:สาธารณรัฐสังคมอิตาลี
เขตฮิงาชิ

**เขตฮิงาชิ** () มีความหมายว่า **เขตตะวันออก** เป็นเขตการปกครองระดับเขต มีอยู่ในหลายเมืองใหญ่ของประเทศญี่ปุ่น

## ดูเพิ่ม
ชื่อเขตอื่น ๆ ในเมืองใหญ่ของประเทศญี่ปุ่นที่ตั้งตามตำแหน่งที่ตั้ง
* เขตคิตะ (เขตเหนือ)
* เขตมินามิ (เขตใต้)
* เขตนิชิ (เขตตะวันตก)
* เขตชูโอ (เขตกลาง)
เหล่านาวิกโยธินสหรัฐ

**เหล่านาวิกโยธินสหรัฐ** () หรือเรียก **นาวิกโยธินสหรัฐ** เป็นเหล่าทัพหนึ่งของกองทัพสหรัฐซึ่งรับผิดชอบต่อการดำเนินปฏิบัติการรบนอกประเทศ (expeditionary) และสะเทินน้ำสะเทินบก เช่นเดียวกับกองทัพเรือ กองทัพบกและกองทัพอากาศ เหล่านาวิกโยธินเป็นหนึ่งในสี่เหล่าทัพในกระทรวงกลาโหมสหรัฐ และหนึ่งในเจ็ดหน่วยที่แต่งเครื่องแบบของสหรัฐ

เหล่านาวิกโยธินเป็นส่วนหนึ่งของกระทรวงทหารเรือสหรัฐตั้งแต่วันที่ 30 มิถุนายน ค.ศ. 1834 โดยปฏิบัติหน้าที่ใกล้ชิดกับกองทัพเรือ นาวิกโยธินดำเนินการสถานที่ทั้งบนบกและเรือการสงครามสะเทินน้ำสะเทินบกที่ล่องทะเลในต่างประเทศรอบโลก นอกจากนี้ ฝูงบินการบินยุทธวิธีของนาวิกโยธินหลายฝูง ซึ่งได้แก่ ฝูงบินเข้าตีเครื่องบินขับไล่ของนาวิกโยธิน เป็นหลัก ยังประจำอยู่ในฝูงบินเรือบรรทุกเครื่องบินของกองทัพเรือและปฏิบัติการจากเรือบรรทุกเครื่องบินด้วย

ประวัติศาสตร์ของเหล่านาวิกโยธินเริ่มต้นเมื่อมีการตั้งนาวิกโยธินภาคพื้นทวีป (Continental Marines) สองกองพันเมื่อวันที่ 10 พฤศจิกายน ค.ศ. 1775 ในฟิลาเดลเฟีย ให้เป็นเหล่าทัพกำลังทหารราบที่สามารถสู้รบทั้งในทะเลและบนฝั่ง ในยุทธบริเวณแปซิฟิกของสงครามโลกครั้งที่สอง เหล่านาวิกโยธินรับบทบาทนำในการทัพสงครามสะเทินน้ำสะเทินบกขนาดใหญ่ โดยรุกจากเกาะหนึ่งไปอีกเกาะหนึ่ง ใน ค.ศ. 2017 เหล่านาวิกโยธินมีกำลังพลประจำการ 186,000 นาย และกำลังพลสำรอง 38,500 นาย เป็นราชการทหารสหรัฐที่เล็กที่สุดในกระทรวงกลาโหมและใช้ระบบยศแบบทหารบกสหรัฐ

## อ้างอิง


สหรัฐ
ฤดูพายุไต้ฝุ่นแปซิฟิก พ.ศ. 2517

**ฤดูพายุไต้ฝุ่นแปซิฟิก พ.ศ. 2517** เป็นฤดูกาลที่ไม่การกำหนดขอบเขตอย่างเป็นทางการ โดยดำเนินอยู่ภายในปี พ.ศ. 2517 แต่พายุหมุนเขตร้อนส่วนใหญ่มีแนวโน้มก่อตัวขึ้นภายในมหาสมุทรแปซิฟิกตะวันตกเฉียงเหนือ ระหว่างเดือนมิถุนายนถึงเดือนตุลาคม วันเหล่านี้ถือเป็นธรรมเนียมในการกำหนดขอบเขตของแต่ละฤดูกาล เมื่อพายุหมุนเขตร้อนก่อตัวขึ้นภายในมหาสมุทรแปซิฟิกตะวันตกเฉียงเหนือ

ขอบเขตของบทความนี้จำกัดเฉพาะบริเวณมหาสมุทรแปซิฟิกที่อยู่เหนือเส้นศูนย์สูตร ทางฝั่งตะวันตกของเส้นแบ่งเขตวันสากล ส่วนพายุใดที่ก่อตัวขึ้นทางฝั่งตะวันออกของเส้นดังกล่าวจะเรียกว่า พายุเฮอร์ริเคน (ดูที่ ฤดูพายุเฮอร์ริเคนแปซิฟิก พ.ศ. 2517) ในช่วงเวลานี้ พายุใดที่ทวีกำลังแรงขึ้นเป็นพายุโซนร้อนในมหาสมุทรตะวันตกจะได้รับชื่อจากศูนย์เตือนไต้ฝุ่นร่วม ส่วนพายุดีเปรสชันเขตร้อนใดที่ก่อตัวขึ้นในแอ่งนี้จะได้รับการกำหนดหมายเลขและเติมตัวอักษร "W" ต่อท้ายเป็นรหัสเรียก ส่วนพายุดีเปรสชันเขตร้อนลูกใดที่ก่อตัวขึ้นหรือเคลื่อนตัวเข้าไปภายในพื้นที่รับผิดชอบของฟิลิปปินส์ พายุลูกนั้นจะได้รับชื่อจากสำนักงานบริหารบรรยากาศ ธรณีฟิสิกส์ และดาราศาสตร์แห่งฟิลิปปินส์ หรือ PAGASA ด้วย ด้วยเหตุนี้พายุเพียงหนึ่งลูก อาจมีชื่อถึงสองชื่อก็ได้
__TOC__

## พายุ
ในมหาสมุทรแปซิฟิกตะวันตก ปีนี้มีพายุดีเปรสชันเขตร้อนก่อตัวขึ้นจำนวน 35 ลูก ในจำนวนนี้ 32 ลูกพัฒนาเป็นพายุโซนร้อน ในจำนวนพายุโซนร้อน มี 16 ลูกพัฒนาเป็นพายุไต้ฝุ่น และไม่มีพายุใดเป็นถึงพายุซูเปอร์ไต้ฝุ่นเลย ฤดูกาลนี้เป็นฤดูกาลล่าสุดที่ไม่มีพายุซูเปอร์ไต้ฝุ่นเลย

### พายุโซนร้อนวานดา (อาตัง)

การแปรปรวนของลมในเขตร้อนก่อตัวขึ้นในวันที่ 8 มกราคม ทางตะวันตกเฉียงใต้ของปาเลา ในวันรุ่งขึ้น การแปรปรวนทวีกำลังแรงขึ้นเป็นพายุดีเปรสชันเขตร้อน และเป็นพายุโซนร้อน วานดามีกำลังสูงสุดในวันที่ 10 มกราคม ด้วยความเร็วลม 65 ไมล์ต่อชั่วโมง ต่อมาพายุอ่อนกำลังลงเป็นพายุดีเปรสชันเขตร้อนในวันที่ 11 มกราคม และสลายตัวไปในวันที่ 14 มกราคม

### พายุโซนร้อนเอมี

### พายุโซนร้อนเบบ

### พายุไต้ฝุ่นคาร์ลา

### พายุดีเปรสชันเขตร้อน 05W

### พายุไต้ฝุ่นไดนาห์ (บีซิง)

### พายุโซนร้อนเอ็มมา (กลาริง)

### พายุโซนร้อนฟรีดา

### พายุไต้ฝุ่นกิลดา (เดลิง)

### พายุโซนร้อนแฮเรียต (กาดิง)

### พายุโซนร้อนจีน (เฮลิง)

### พายุไต้ฝุ่นไอวี (อีเลียง)

### พายุไต้ฝุ่นคิม

### พายุโซนร้อนลูซี (มีดิง)

### พายุไต้ฝุ่นแมรี

### พายุดีเปรสชันเขตร้อน 16W

### พายุโซนร้อนเนดีน (โนร์มิง)

### พายุไต้ฝุ่นพอลลี

### พายุดีเปรสชันเขตร้อน 20W

### พายุโซนร้อนโรส (โอยัง)

### พายุไต้ฝุ่นเชอร์ลีย์ (ปาซิง)

### พายุโซนร้อนทริกซ์

### พายุไต้ฝุ่นเวอร์จิเนีย

### พายุโซนร้อนเวนดี (รูปิง)

### พายุไต้ฝุ่นแอกเนส

### พายุไต้ฝุ่นเบสส์

### พายุไต้ฝุ่นคาร์เมน (เตริง)

### พายุไต้ฝุ่นเดลลา (อูดิง)

### พายุไต้ฝุ่นเอเลน

### พายุโซนร้อนเฟย์ (ยานิง)

### พายุไต้ฝุ่นกลอเรีย (อานิง)

### พายุโซนร้อนเฮสเตอร์

### พายุไต้ฝุ่นเออร์มา (บีดัง)

### พายุโซนร้อนจูดี

### พายุโซนร้อนคิต (เดลัง)

## ดูเพิ่ม

*พายุไต้ฝุ่นแปซิฟิก
*ฤดูพายุเฮอร์ริเคนแปซิฟิก พ.ศ. 2517
*ฤดูพายุเฮอร์ริเคนแอตแลนติก พ.ศ. 2517
*ฤดูพายุไซโคลนมหาสมุทรอินเดียเหนือ พ.ศ. 2517

## อ้างอิง

2517
หมวดหมู่:ภัยธรรมชาติในปี พ.ศ. 2517
เทศบาลเมืองบางคูรัด

**เทศบาลเมืองบางคูรัด** เป็นหน่วยการปกครองส่วนท้องถิ่นระดับเทศบาลเมืองในจังหวัดนนทบุรี มีพื้นที่ครอบคลุมตำบลบางคูรัดในอำเภอบางบัวทองทั้งตำบล เดิมมีฐานะเป็นองค์การบริหารส่วนตำบลบางคูรัด ต่อมาได้รับการจัดตั้งเป็นเทศบาลเมืองเมื่อวันที่ 2 มกราคม พ.ศ. 2562

## ที่ตั้งและอาณาเขต
* ทิศเหนือ ติดต่อกับเขตเทศบาลตำบลทวีวัฒนา (อำเภอไทรน้อย) และเขตเทศบาลเมืองพิมลราช (อำเภอบางบัวทอง) 
* ทิศตะวันออก ติดต่อกับเขตเทศบาลเมืองบางรักพัฒนา (อำเภอบางบัวทอง) และเขตเทศบาลเมืองบางแม่นาง (อำเภอบางใหญ่) 
* ทิศใต้ ติดต่อกับเขตเทศบาลเมืองบางแม่นางและเขตองค์การบริหารส่วนตำบลบ้านใหม่ (อำเภอบางใหญ่)
* ทิศตะวันตก ติดต่อกับเขตเทศบาลตำบลหนองเพรางาย (อำเภอไทรน้อย)

## ประวัติ
* 2 มกราคม พ.ศ. 2562 - พลเอก อนุพงษ์ เผ่าจินดา รัฐมนตรีว่าการกระทรวงมหาดไทย ได้ลงนามในประกาศกระทรวงมหาดไทย เรื่อง จัดตั้งองค์การบริหารส่วนตำบลบางคูรัด อำเภอบางบัวทอง จังหวัดนนทบุรี เป็นเทศบาลเมืองบางคูรัด

## ประชากร
มีพื้นที่ 19.7 ตารางกิโลเมตร ประชากร 39,136 คน ปีงบประมาณ พ.ศ. 2560

## การแบ่งเขตการปกครอง
ปัจจุบันเทศบาลเมืองบางคูรัดยังไม่มีการแบ่งเขตย่อยโดยตรง ส่วนตำบลบางคูรัดแบ่งออกเป็นหมู่บ้านรวม 10 หมู่บ้าน ได้แก่
* **หมู่ที่ 1** บ้านปลายคลองบางคูรัด
* **หมู่ที่ 2** บ้านหนองนกแฝก
* **หมู่ที่ 3** บ้านหนองโสน
* **หมู่ที่ 4** บ้านหนองกระดี่
* **หมู่ที่ 5** บ้านหนองอ้ายปรง
* **หมู่ที่ 6** บ้านลาดกระเฉด
* **หมู่ที่ 7** บ้านรางระกอ
* **หมู่ที่ 8** บ้านหนองผักตบ
* **หมู่ที่ 9** บ้านคลองตาชม
* **หมู่ที่ 10** บ้านปลายคลองนายหลีก

## อ้างอิง

บางคูรัด
บางคูรัด
ยอชชีส์ซาฟารี

***ยอชชีส์ซาฟารี*** () เป็นวิดีโอเกมปืนยิงเบาที่พัฒนาและเผยแพร่โดยนินเท็นโดไว้สำหรับซูเปอร์แฟมิคอมใน ค.ศ. 1993 เป็นเกมเดียวในแฟรนไชส์ *[[มาริโอ (แฟรนไชส์)|มาริโอ]]* ที่เป็นวิดีโอเกมยิงมุมมองบุคคลที่หนึ่ง และใช้ซูเปอร์สโคปของซูเปอร์แฟมิคอม ผู้เล่นรับบทเป็นมาริโอ และไดโนเสาร์เลี้ยงของเขา ยอชชี เพื่อผจญภัยในภารกิจช่วยอาณาจักรจิวเวอร์รีแลนด์จากคุปปะกับโคกุปปะของมันที่ลักพาตัวผู้นำและขโมยเพชร 12 อัน

## วิธีเล่น
*ยอชชีส์ซาฟารี* เป็นเกมปืนยิงเบา ที่มีมุมมองบุคคลที่หนึ่ง ตัวเกมมี 12 ด่าน และต้องใช้ซูเปอร์สโคป ปืนเบาที่เป็นอุปกรณ์ต่อพ่วงสำหรับซูเปอร์แฟมิคอม ผู้เล่นมองตัวเกมในมุมมองของมาริโอขี่บนหลังยอชชี ไดโนเสาร์เลี้ยงของเขาและใช้ซูเปอรสโคปยิงใส่ศัตรู ในตอนที่ผู้เล่นกำลังยิง เครื่องวัดพลังจะลดลง ถ้ายิงถี่เกินไป จะทำให้มันหมด และก่อให้เกิดการพักระหว่างยิงที่นาน ทำให้ผู้เล่นเสี่ยงที่ะโดนศัตรูโจมตี ในโหมดหลายผู้เล่น ผู้เล่นหนึ่งจะควบคุมมาริโอ ส่วนอีกคนจะคุมยอชชีด้วยตัวควบคุมซูเปอร์แฟมิคอม ในโหมดเดี่ยว ยอชชีจะเคลื่อนที่อัตโนมัติ

หลังจากเลือกด่านบนโลกปกติ (overworld) ผู้เล่นจะต้องเคลียร์ด่านภายในเวลาจำกัด นอกจากศัตรูแล้ว เมื่อผู้เล่นยิงบล็อกที่มีรูปปรัศนีก็จะได้รับเหรียญ และได้รับชีวิตพิเศษโดยการเก็บเหรียญครบ 60 เหรียญ ถ้าแถบชีวิตหมด ผู้เล่นจะแพ้ ถ้าตกลงไปในหลุมโดยมีเหรียญน้อยกว่า 3 เหรียญ หรือไม่สามารถชนะด่านภายในเวลาที่กำหนด เกมจะจบลงถ้าไม่มีชีวิตเหลือ บังคับให้ผู้เล่นเริ่มเกมใหม่ แต่ละด่านมีทางแยกที่ไปยังศัตรูและรางวัลที่ต่างกัน แต่สิ้นสุดที่ทางเดิม ซึ่งจะเป็นทางไปยังด่านบอส ในบรรดาบอสเหล่านี้ ได้แก่ โคกุปปะ, ศัตรูทั่วไปที่มีขนาดใหญกว่า และคุปปะ เมื่อผู่เล่นชนะเกมนี้ ก็จะมีรหัสโกงเกม เมื่อนำไปใส่ในหน้าจอหลัก ก็จะเพิ่มระดับความยากขึ้น

## การตอบรับ

แม้ว่า *ยอชชีส์ซาฟารี* ได้รับความล้มเหลวในเชิงพาณิชย์ ก็ยังมีนิตยสารเกมยกย่องเกมนี้ *จอยแพด* เขียนถึงแอนิเมชันว่าดูลื่นไหล และ *ออฟฟิเชียลนินเท็นโดแมกกาซีน* เขียนถึงธีมกราฟิกที่เหมาะกับ *มาริโอ*ในขณะที่ *[[นินเท็นโดเพาเวอร์]]* กล่าวถึงตัวละครที่มีสีสีนและสว่างไสว ทั้ง *จอยแพด* และ *ออฟฟิเชียลนินเท็นโดแมกกาซีน* ยกย่องเสียงดนตรี โดย *จอยแพด* เขียนไว้ว่า เสียงดนตรีดูง่ายแต่ยังคงดี

ความล้มเหลวของ *ยอชชีส์ซาฟารี* บ่งชี้ว่าซูเปอร์สโคปของนินเท็นโดไม่สามารถอยู่รอดในเชิงพาณิชย์ได้ ชิเงรุ มิยาโมโตะ ผู้สร้างมาริโอและยอชชีที่กำลังพัฒนาเกม *[[ยอชชีส์ไอส์แลนด์]]* (1995) ในตอนนั้น ไม่ชอบเกม *ยอชชีส์ซาฟารี* ก่อนหน้าเกม "ยอชชีส์ไอแลนด์" เกมที่มียอชชีเป็นตัวละครหลัก ไม่ค่อยได้รับความโด่งดัง และตอนนี้ยังคงมีการปิดบังเกม *ยอชชีส์ซาฟารี*

## หมายเหตุ

## อ้างอิง

## แหล่งข้อมูลอื่น
* 
*
*''ยอชชีส์ซาฟารี'' บนซูเปอร์มาริโอวิกิ

หมวดหมู่:วิดีโอเกมที่ออกวางจำหน่ายในปี พ.ศ. 2536
หมวดหมู่:เกมไลต์กัน
หมวดหมู่:เกมสำหรับหลายคนและคนเดียว
หมวดหมู่:เกมยิงบนราง
หมวดหมู่:เกมของยอชชี
หมวดหมู่:วิดีโอเกมที่พัฒนาขึ้นในประเทศญี่ปุ่น
หมวดหมู่:เกมสำหรับซูเปอร์แฟมิคอม
ฐานทัพอากาศดอนเมือง

**ฐานทัพอากาศดอนเมือง** () ตั้งอยู่ทางเหนือของใจกลางกรุงเทพมหานครไปราว 40 กิโลเมตร ในแขวงสนามบิน เขตดอนเมือง เป็นฐานทัพหลักของกองทัพอากาศไทย ก่อตั้งขึ้นในปี พ.ศ. 2457

ฐานทัพอากาศดอนเมืองเป็นที่ตั้งของกองบัญชาการทหารอากาศ, หน่วยบัญชาการอากาศโยธิน, พิพิธภัณฑ์กองทัพอากาศ และหน่วยงานอื่นๆของกองทัพอากาศอีกมากมาย นอกจากจะเป็นฐานปฏิบัติการของฝูงบิน 601 กองบิน 6 แล้ว หน่วยบินของกองทัพบกและสำนักงานตำรวจแห่งชาติก็ประจำอยู่ที่ฐานทัพอากาศแห่งนี้เช่นกัน 

ฐานทัพอากาศดอนเมืองเป็นสนามบินแรกที่เริ่มต้นกำลังทางอากาศของประเทศไทย โดยเริ่มต้นจัดตั้งสนามบินดอนเมืองเป็นสนามบินหน้าเมื่อปี พ.ศ. 2469 และเป็นที่ตั้งของกองบินน้อยที่ 6 ซึ่งถือเป็นกองบินทิ้งระเบิดแห่งแรกของไทยสำหรับปฏิบัติการในสงครามมหาเอเชียบูรพา (สงครามโลกครั้งที่สอง) นอกจากนี้ยังเคยเป็นฐานปฏิบัติการและศูนย์ส่งกำลังบำรุงหลักของกองทัพอากาศสหรัฐในช่วงต้นสงครามเวียดนาม สหรัฐอเมริกาเริ่มนำอากาศยานทางทหารเข้ามาประจำที่ฐานดอนเมืองในเดือนเมษายน พ.ศ. 2504 จนกระทั่งสนามบินอู่ตะเภาได้รับการขยายเสร็จในปีพ.ศ. 2509 หน่วยทหารสหรัฐต่างๆที่ดอนเมืองก็ย้ายไปประจำอยู่ที่อู่ตะเภา เหลือเพียงหน่วยทหารเบื้องหลังเพียงไม่กี่หน่วยเท่านั้นที่ประจำอยู่ดอนเมืองจนถึงปี พ.ศ. 2518

## สิ่งอำนวยความสะดวก

### ท่าอากาศยานทหาร
ท่าอากาศยานทหาร เป็นส่วนสำหรับให้บริการในการรับรองบุคคลสำคัญและรับส่งผู้โดยสารของแผนกการท่าอากาศยานทหาร กองบิน 6 ภายในฐานทัพอากาศดอนเมือง แบ่งเป็น 2 ส่วน คือ

* ท่าอากาศยานทหาร 1
* ท่าอากาศยานทหาร 2

## ดูเพิ่ม
* ท่าอากาศยานดอนเมือง
* พิพิธภัณฑ์กองทัพอากาศ
* กองทัพอากาศสหรัฐในประเทศไทย
## อ้างอิง

หมวดหมู่:สิ่งก่อสร้างในเขตดอนเมือง
หมวดหมู่:การบินในประเทศไทย
ดอนเมือง
สัญญาใหม่

**สัญญาใหม่** () เป็นหนึ่งในโครงการ, โปรเจกต์งานสาธารณะ การปฏิรูปทางการเงินและกฏระเบียบทีถูกประกาศใช้โดยประธานาธิบดี แฟรงกลิน ดี. โรสเวลต์ในสหรัฐอเมริกาในช่วงระหว่างปี ค.ศ. 1933 และ 1936 ได้ตอบสนองความต้องการเพื่อบรรเทา, การปฏิรูปและฟื้นฟูจากภาวะเศรษฐกิจตกต่ำครั้งใหญ่ 

โครงการหลักของรัฐบาลกลางได้รวมถึงเหล่า *นักอนุรักษ์นิยมพลเรือน (CCC)* *ฝ่ายบริหารการงานพลเรือน (CWA)* *ฝ่ายบริหารสวัสดิการฟาร์ม (FSA)* *กฎหมายการฟื้นฟูอุตสาหกรรมแห่งชาติ ค.ศ. 1933 (NIRA)* และ*ฝ่ายบริหารสวัสดิการทางสังคม(SSA)* พวกเขาได้ให้การสนับสนุนสำหรับเจ้าของฟาร์ม ผู้ว่างงาน เยาวชน และผู้สูงอายุ สัญญาใหม่ได้รวมถึงการจำกัดใหม่และการป้องกันต่อธุรกรรมอุตสาหกรรมและความพยายามที่จะขยายตัวทางเศรษฐกิจภายหลังจากราคาได้ตกต่ำอย่างรวดเร็ว โครงการสัญญาใหม่ได้รวมถึงทั้งการผ่านทางกฎหมายโดยสภาคองเกรสเช่นเดียวกับคำสั่งฝ่ายบริหารประธานาธิบดีในช่วงวาระแรกของการเป็นประธานาธิบดีของแฟรงกลิน ดี. โรสเวลต์ 

โครงการนี้ได้มุ่งเน้นไปยังสิ่งที่นักประวัติศาสตร์เรียกว่า "หลัก 3 ข้อ": การบรรเทาสำหรับผู้ว่างงานและคนยากจน การฟื้นฟูของเศรษฐกิจให้กลับเข้าสู่ภาวะปกติ และการปฏิรูประบบทางการเงินเพื่อป้องกันไม่ให้เกิดภาวะตกต่ำกลับมาซ้ำอีก สัญญาใหม่ได้สร้างการปรับเปลี่ยนทางการเมือง ทำให้พรรคเดโมแครตมีเสียงข้างมาก(เช่นเดียวกับพรรคที่จัดตั้งในทำเนียบขาวจากเจ็ดในเก้าวาระของประธานาธิบดี ตั้งแต่ปี ค.ศ. 1933-1969) ด้วยพื้นฐานมาจากความคิดเสรีนิยม,ทางตอนใต้ ธรรมเนียมของพรรคเดโมแครต เครื่องจักรเมืองขนาดใหญ่ และสหภาพแรงงานที่ได้รับมอบอำนาจใหม่และชนกลุ่มทางเชื้อชาติ พรรครีพับลิกันได้แตกแยกด้วยฝ่ายอนุรักษ์นิยมที่คัดค้านสัญญาใหม่ทั้งหมดซึ่งไม่เอื้ออำนายต่อธุรกิจและการเติบโตทางเศรษฐกิจและการสนับสนุนให้กับฝ่ายเสรี การปรับเปลี่ยนให้เป็นรูปธรรมเป็นการประสานกันของสัญญาใหม่ที่ครอบงำการเลือกตั้วเข้าชิงตำแหน่งประธานาธิบดีในปี ค.ศ. 1960 ในขณะที่ฝ่ายค้านที่เป็นพวกอนุรักษ์นิยมส่วนใหญ่ต่อรัฐบาลผสมที่ได้ควบคุมรัฐสภาภายในประเทศตั้งแต่ปี ค.ศ. 1937 ถึง 1964

## สรุป
"สัญญาใหม่" หรือที่รู้จักในภาษาอังกฤษว่า "New Deal" เป็นชุดนโยบายสำคัญในประวัติศาสตร์สหรัฐอเมริกา ที่ริเริ่มโดยประธานาธิบดีแฟรงกลิน ดี. โรสเวลต์ ในช่วงปี พ.ศ. 2476-2479 (ค.ศ. 1933-1936) เพื่อแก้ไขปัญหาเศรษฐกิจตกต่ำครั้งใหญ่ที่เกิดขึ้นทั่วโลก
;นโยบายนี้ประกอบด้วยโครงการต่างๆ มากมาย เช่น:

# การสร้างงานสาธารณะ
# การปฏิรูปทางการเงิน
# การออกกฎระเบียบใหม่เพื่อควบคุมเศรษฐกิจ

;จุดมุ่งหมายหลักของสัญญาใหม่ แบ่งเป็น 3 ประการ คือ:

# บรรเทาความเดือดร้อนของผู้ว่างงานและคนยากจน
# ฟื้นฟูเศรษฐกิจให้กลับสู่ภาวะปกติ
# ปฏิรูประบบการเงินเพื่อป้องกันไม่ให้เกิดวิกฤตซ้ำอีก

;โครงการและหน่วยงานสำคัญภายใต้สัญญาใหม่ ได้แก่:

# นักอนุรักษ์นิยมพลเรือน (CCC): สร้างงานให้เยาวชนในการอนุรักษ์ธรรมชาติ
# ฝ่ายบริหารการงานพลเรือน (CWA): จัดหางานสาธารณะระยะสั้นให้ผู้ว่างงาน
# ฝ่ายบริหารสวัสดิการฟาร์ม (FSA): ช่วยเหลือเกษตรกรที่ยากจน
# กฎหมายการฟื้นฟูอุตสาหกรรมแห่งชาติ (NIRA): กำหนดมาตรฐานแรงงานและควบคุมการแข่งขันทางธุรกิจ
# ฝ่ายบริหารสวัสดิการทางสังคม (SSA): จัดตั้งระบบประกันสังคมและบำนาญ

นโยบายสัญญาใหม่ส่งผลให้เกิดการเปลี่ยนแปลงทางการเมืองครั้งใหญ่ในสหรัฐฯ โดยพรรคเดโมแครตได้รับความนิยมอย่างมาก และครองอำนาจในทำเนียบขาวเป็นเวลายาวนาน
แม้ว่านโยบายนี้จะเกิดขึ้นในอดีต แต่แนวคิดของสัญญาใหม่ยังคงมีอิทธิพลต่อการกำหนดนโยบายเศรษฐกิจและสังคมในหลายประเทศรวมถึงประเทศไทย โดยเฉพาะในยามที่เกิดวิกฤตเศรษฐกิจ เช่น การออกมาตรการกระตุ้นเศรษฐกิจ การสร้างงาน และการช่วยเหลือผู้ว่างงาน

หมวดหมู่:ประวัติศาสตร์สหรัฐ
สโมสรฟุตบอลแบรดฟอร์ด (พาร์กอะเวนิว)

**สโมสรฟุตบอลแบรดฟอร์ด (พาร์กอะเวนิว)** เป็นสโมสรฟุตบอลที่ตั้งอยู่ในเมืองแบรดฟอร์ด เทศมณฑลเวสต์ยอร์กเชียร์ ประเทศอังกฤษ ปัจจุบันลงแข่งขันในเนชันนัลลีกนอร์ท ซึ่งอยู่ในลำดับ 6 ของระบบฟุตบอลลีกอังกฤษ 

คำว่า **พาร์กอะเวนิว** ในวงเล็บหมายถึงชื่อสนามเหย้าดั้งเดิมของสโมสรที่ตั้งอยู่ที่ฮอร์ตันพาร์กอะเวนิว ซึ่งมีการนำมาใส่ไว้ในวงเล็บต่อท้ายชื่อสโมสรเพื่อไม่ให้สับสนกับ **สโมสรฟุตบอลแบรดฟอร์ด ซิตี** ที่ลงแข่งขันในอีเอฟแอลลีกวัน โดยสโมสรแห่งนี้มีชื่อเรียกอย่างย่อในหมู่แฟนฟุตบอลท้องถิ่นว่า **แบรดฟอร์ด**

สโมสรฟุตบอลแบรดฟอร์ด (พาร์กอะเวนิว) ในปัจจุบัน เป็นสโมสรที่ก่อตั้งขึ้นใหม่จากสโมสรเดิมที่ลงแข่งขันในฟุตบอลลีกในช่วงปี ค.ศ. 1908 ถึง ค.ศ. 1970 ก่อนจะตกชั้นลงไปแข่งขันในนอร์เทิร์น พรีเมียร์ลีก ซึ่งเป็นลีกฟุตบอลสมัครเล่น และเข้าสู่การชำระบัญชีเลิกกิจการเมื่อปี ค.ศ. 1974  ก่อนจะก่อตั้งใหม่และไปเริ่มต้นแข่งจากลีกลำดับที่ 13

## ตราสัญลักษณ์สโมสร
ตราสัญลักษณ์ของสโมสรนำเค้าโครงส่วนใหญ่มาจากตราอาร์มของสภาเทศบาลเมืองแบรดฟอร์ด ต่างกันตรงที่ตราของเทศบาลเมืองแบรดฟอร์ดจะมีคำขวัญด้านล่างเป็นภาษาอังกฤษว่า Progress, Industry, Humanity แต่ตราของสโมสรคำขวัญด้านล่างจะเป็นข้อความภาษาละตินว่า *Labor omnia vincit* ซึ่งเป็นข้อความที่นำมาจากหนังสือของเวอร์จิล กวีชาวโรมัน ตรงกับภาษาอังกฤษว่า Work conquers all (ความวิริยะอุตสาหะเป็นหนทางสู่ความสำเร็จ)

ส่วนที่นำมาจากตราของสภาเมืองได้แก่เครื่องยอด ที่เป็นรูปหัวของหมูป่า สื่อถึงตำนานพื้นบ้านของเมืองแบรดฟอร์ด ที่กล่าวไว้ถึงหมูป่าอันดุร้ายแห่งป่าคลิฟฟ์วูด (The Boar of Cliffe Wood) และสัตว์ประคองข้างที่เป็นแพะพันธุ์แองโกรา สื่อถึงความเป็นเมืองที่มีชื่อเสียงด้านอุตสาหกรรมเสื้อขนสัตว์

## อ้างอิง

บ
บ
เจ้าชายก็อทฟรีทแห่งโฮเอินโลเออ-ลังเงินบวร์ค

**เจ้าชายก็อทฟรีทแห่งโฮเอินโลเออ-ลังเงินบวร์ค** () หรือพระนามเต็มคือ **ก็อทฟรีท แฮร์มัน อัลเฟรท เพาล์ มักซีมีลีอาน วิคทอร์** () ทรงเป็นองค์อธิปัตย์แห่งโฮเอินโลเออ-ลังเงินบวร์ค เป็นพระโอรสใน แอนสท์ที่ 2 เจ้าชายแห่งโฮเอนโลเออ-ลังเงินบวร์ค และเจ้าหญิงอเล็กซานดราแห่งซัคเซิน-โคบวร์คและโกทา เป็นพระนัดดาในเจ้าชายอัลเฟรด ดยุกแห่งซัคเซิน-โคบวร์คและโกทา เป็นพระราชปนัดดาใน สมเด็จพระราชินีนาถวิกตอเรีย

หลังจากการล่มสลายของราชวงศ์ในปี ค.ศ. 1918 พระองค์ยังทรงดำรงพระอิสริยยศ ผู้นำราชวงศ์ลังเงินบวร์ค ทรงรับราชการ สงครามโลกครั้งที่สอง พระองค์ทรงได้รับบาดเจ็บจากสงคราม พระองค์ทรงออกจากราชการ เมื่อวันที่ 20 กรกฎาคม ค.ศ. 1944

## เสกสมรส
พระองค์ทรงเข้าพิธีอภิเษกสมรสกับ เจ้าหญิงมาร์การีตาแห่งกรีซและเดนมาร์ก พระเชษฐภคินีใน เจ้าชายฟิลิป ดยุกแห่งเอดินบะระ เมื่อวันที่ 20 เมษายน ค.ศ. 1931 ในเลนเดอร์เบิร์ก เยอรมัน โดยพระพระองค์ดำรงพระอิสริยยศเป็น เจ้าชายรัชทายาทแห่งโฮเอินโลเออ-ลังเงินบวร์ค ต่อมา 11 ธันวาคม ค.ศ. 1947 พระองค์ได้รับการสถาปนาเป็นเจ้าชายแห่งโฮเอินโลเออ-ลังเงินบวร์ค พระชายาจึงดำรงพระอิสริยยศเป็น ** เจ้าหญิงพระชายาแห่งโฮเอินโลเออ-ลังเงินบวร์ค** มีพระบุตรดังนี้
# เจ้าหญิงไม่มีพระนาม (ตกไปเมื่ออายุครรภ์ได้ 2 เดือน)
#  คราฟท์ เจ้าชายแห่งโอเฮนโล-ลังเงินบวร์ค
# เจ้าหญิงเบียทริซ
# เจ้าชายจอร์จ อังเดร
# เจ้าชายรีเฟลเทส
# เจ้าชายอัลเบรซ

## อ้างอิง
*thePeerage.com&nbsp;— Gottfried Hermann Alfred Paul Maximilian Viktor VIII Fürst zu Hohenlohe-Langenburg
*Genealogics&nbsp;— Leo van de Pas&nbsp;— Gottfried, 8.Fürst zu Hohenlohe-Langenburg
*Queen Victoria's Descendants, New York, 1987, Eilers, Marlene A., Reference: 197

หมวดหมู่:เจ้าชายเยอรมัน